Сардор Раҳимхон – биография ва музыкалар – КУН УЗ\nГлавная / Жамият / Сардор Раҳимхон – биография ва музыкалар\nanvarj63 27.01.2018\tЖамият Comments Off on Сардор Раҳимхон – биография ва музыкалар 170 Показы\nСардор Раҳимхон айтады: Менинг асл исмим Санжар Рахимов. Мен 3-чи сентябр 1981 йил соат 5 эрталаб Тошкент туғриқхонасида дунёга келганман. Сардор Рахимхон аслан қаердан эканлигига ҳамма қизиқишади, шундайми? Мен ва ота-онам Тошкент шаҳридан биз.\nФото – сурат: Сардор Раҳимхон хотын былан\nМен Юнус-Обод ноҳиясининг 150-чи рақамли мактабини 1998 йил тугатдим. Мактаб йиллари қизиқарли ва хотирада қоладиган эди. Айни шу пайт мен мактаб давридаги бир ҳодисани эсладим. Агар дарсга бормоқчи бӯлмасам, ҳаммага дарсга кетдим деб айтайдим, ӯзим эса шикофда яшириниб ӯтирайдим, ҳамма ишга кетишгандан сӯнг ӯзимнинг пулимга ширинлик ва ичимлик олиб байрам қилардим. Гапнинг рости қӯшнилар мендан чарчашарди. Мактаб йиллари шундай ҳодисалар бӯлардики, мен қӯшниларнинг боғларини ёндирар эдим, подвалимизни сув ости қилардим ёки дазмолни палос устига қойиб кетардим. Лекин мактабда аълочи эдим.\nБиринчи севгим ҳам мактабда бӯлган. Математика дарси пайтида доскага чиқиб жавоб беролмаганимда, Гулнора исмли синифдошим ӯқитувчидан қӯрқмасдан менга жавобни узатди, шунда мен уни севиб қолдим. Сӯнг яна Феруза исмли синфдошимни севиб қолдим. Лекин, билсам мендан ташқари уни синфнинг ярими севишар экан. Эсимда қолган ҳаётдаги яна бир ҳодиса сӯнгги қунғироқ куни икки қиз синфдошим менга севги изҳор қилишди. Мактабда энг қалин дӯстим Дилшод эди. Афсуски, тӯққизинчи синфдан сӯнг у бошқа мактабга кетди. Мактабни тугатгандан сӯнг Азиз Дилшодни ӯрнини олди.\nСинфдошлардан мен ҳар доим Аброр, Раҳимжон, Абдували, Малива ва Дилнозаларни эслайман. Бугунги кунгача мен синфдошлар билан алоқани қат қилмаганман. Ӯқитувчилардан мен Жамила опага, Тӯлқин акага ва Мавлуда опага миннатдорчилик билдирмоқчиман. Хуллас, мактаб йилларини мен жуда кӯп эслийман.\n1998 йил мактабни тугатгандан сӯнг мен Тошкент Давлат Техник Университетига «Электрон, автомат ва техник ҳисоблар» факультасига шартнома асосида қабул қилиндим. Талабалик йиллари мен учун энг аҳамиятли эди. Чунки ӯша пайт мен кастингдан омадли ӯтдим ва мени «Ҳамроҳ» авторадиосига ишга қабул қилишди. Кастингда 850 иштирокчи иштирок этди ва улардан 10 кишини эфирни олиб бориш учун қабул қилишди.\nАфсуски мен «Ҳамроҳ» радиосида фақат битта эфирни олиб борар эдим, шунинг учун «Сезам» радиосига ӯтишга мажбур бӯлдим. «Сезам» радиосига ишга кириш учун менга устозларим Нурмуҳаммад Исроилов ва Қизлархон Хожаева жуда ҳам ёрдам беришди. 105.4 FM мавжида Сардорбек Рахимов куйлашни бошлади. Мен шундай эшиттиришларни бошқарар эдим: «Алибобо ва 40 табрикот», «Янги тонг», «Соғинаман», «Яхши тилаклар». Айнганча, ӯша пайт мен «ТВ-ТАРОНА» номли янги телеканал очилишини билиб кастингда иштирок қилдим ва омадли ӯтдим. Нимадир бӯлди ва мен ташинлар дастидан фақат радиода қолавердим.\nПред. Аъло сураси тафсири\nСледующая Шавкат Мирзиёев Қашқадарёга жўнаб кетди


Oybek-Nigora:To'yimiz bo'lishi bu mish-mish!! - 17 Сентября 2009 - Daxshat.Uz\nГлавная » 2009 » Sentyabr » 17 » Oybek-Nigora:To'yimiz bo'lishi bu mish-mish!!\nOybek-Nigora:To'yimiz bo'lishi bu mish-mish!!\nнавбатдаги меҳмони бу йил Санъат институтига ўқишга қабул қилинган ёш, истеъдодли хонандалар Ойбек ва Нигора бўлиши ҳақида эълон қилгандик. Улар маъмурлари Маъруф бошчилигида келишилган вақтда кириб келишди.\nБир соат давомида телефон қўнғироқлари деярли тинмади. Аммо… Мухлислар томонидан берилган барча саволларга маълум сабабларга кўра, фақат Нигора жавоб берди. Нега деган саволга интервьюни охиригача ўқигач жавоб оласиз.\n- Сурхондарёда Ойбек ва Нигора турмуш қуришар экан, деган миш-мишлар тарқалган. Шу ростми?\nАдҳам, Шўрчи тумани.\n- Ойбек иккаламизга бир-бирларингга жуда моссизлар деб жуда кўп айтишган. Бизларнинг «турмуш қуришимиз» мана шу фикрлар асосида «туғилган» бўлиши мумкин. Иккаламизнинг ҳам севган инсонимиз йўқ, тўйимиз бўлиши ҳақидаги гаплар ҳам – шунчаки миш-миш!\n- Қорақалпоғистонга қачон келасизлар?\nНукуслик мухлиса(ҳаяжонланганидан исмини айтишни унутиб қўйди)\n- Қорақалпоғистонга Худо хоҳласа ёз ойларида гастрол сафари билан бориб қолиш ниятимиз бор.\n- Хўжайиним жуда рашкчи, илтимос рашк ҳақида ҳам қўшиқ куйласаларингиз. Зора у кишига инсоф кириб қолса…\n- Хоп бўлади, ҳаракат қиламиз.\n- Оила қурганларингдан кейин ижодни давом эттирасизларми?\nНигора: Турмуш ўртоғим рухсат берса, давом эттиришим мумкин.\nОйбек: Худо хоҳласа.\n- Ўтган йил «Ниҳол» мукофоти олган эдингиз. У кимда туради?\n- Нигора, ойингиз бу йил сизни турмушга бермоқчи бўлсалар, оила қурган бўлармидингиз?\n- Бу йил… Менимча бунга улгурмайман, чунки ижодимни давом эттириш ниятим бор. Қолаверса опачамни узатганимиз йўқ. Шу боис онам менга «турмушга чиқасан» демасалар керак.\n- Биринчи саволим: ижодий янгиликларингиз ҳақида айтиб ўтсангиз? Иккинчи саволим: водийлик мухлисларни, тингловчиларни инжиқ бўлади, деб айтишади. Шу гапга фикрингизни билдириб ўтсангиз?\n- Ижод ҳақидаги саволингизга жавобим яқинда янги «Энса» номли ашула ёздик, худо хоҳласа тинглаб баҳо берасизлар, деган умиддамиз. Бундан сал олдин Мустақиллигимизнинг 18 йиллиги ва пойтахтимизнинг 2200 йиллик юбилейига бағишлаб Тошкентнинг эски анҳорларини ёдга олиб - «Анҳор» номли қўшиқ куйлаган эдик. Иккинчи саволингизга келсак, фикрингизга қўшиламан. Водийлик тингловчилар ҳақиқатан ҳам қўшиқ борасида танлаб-танлаб эшитишади. Бу нарса санъаткорнинг ютуғи деб ўйлайман. Чунки у инжиқ мухлисларнинг кўнглига йўл топа олаяптими, демак яхши маҳсулот яратаяпти. Яхши маҳсулотнинг мухлиси ҳам кўп бўлади. Водийликларнинг инжиқлигини қаердан билади, деб ҳайрон бўлманг, аямлар водийдан. Улар ҳам жуда инжиқлар.\n- Гастролларга чиққанларингизда Ойбек билан даромадни қандай бўлишасизлар?\n- Гастрол сафарига ёки бошқа хизматларга борганимизда, даромад тўғрисида олдиндан таклиф қилаётган томон билан келишиб олинади. Қолаверса, биз учун пул эмас, балки мухлислар концертимизни эшитиб, мазза қилиб чиқиб кетишлари муҳим. Бизни фақат шу нарса қизиқтиради. «Менга кўпроқ, сенга камроқ» деган келишмовчилик Ойбек иккаламиз ўртамизда ҳеч қачон бўлмаган ва бўлмайди ҳам. Бундай келишмовчиликлар бўладиган бўлса гуруҳ умуман мавжуд бўлмагани маъқул.\n- Муҳаббатга ишонасизми? Агар мухлисингиз севги изҳор қилса нима деб жавоб берган бўлардингиз?\n- Муҳаббатга нега ишонмай? Албатта, ишонаман. Онага, Ватанга муҳаббат бор. Инсон бир-бирини севади-ки оила пайдо бўлади. Иккинчи саволингизга келсак, мухлисим севги изҳор қилса, агар у менга бир кўришдан ёқса балки мулоқот қилиб кўрган бўлардим. Аксинча бўлса, худо хоҳласа ўзингизга мос, ўзингизга ярашадиган қизни топасиз, деб тўғри тушунтирган бўлардим. Менимча, инсонни бир кўришдан ёқтириб қолиш қийин, мулоқот қилиб кўриш орқали у билан феъл-атворларингиз қанчалик мос ёки мос эмаслигини билиб олишингиз мумкин.\n- Мўмин Орипов қалбингизда қандай из қолдирган?\n- У киши менинг қалбимда ўчмас из қолдирганлар. Ҳалигача ёнимда юриб, менга далда бериб келаётгандек туюлади. Улар мен учун бу дунёдан кетмаганлар.\n- Илк бор саҳнага чиққан кунингизни эслай оласизми?\n- Менимча 2004 йил эди, санаси аниқ эсимда йўқ «Туркистон» саройида бўлиб ўтган концертда илк бор саҳнага чиққанмиз. Ундан олдин эса бир инсоннинг туғилган кунида қўшиқ ижро этганмиз.\n- Охирги марта сизни ким хафа қилди?\n- Охирги марта мени мана ҳозир интервьюда Ойбек хафа қилди.\n- Ойбекнинг сизга ёқмайдиган томонлари?\n- Вой-бу, жудаям кўп Ойбекнинг менга ёқмайдиган томонлари: хафа бўлса ҳозиргига ўхшаб олдимдан кетиб қолиб, гапирмасдан юради. Шунча инсон телефон қилаяпти, у эса йўқ... Кейин ичимдагини топ дейдиганлар хилидан. Беайб парвардигор, балки менинг ҳам унга ёқмайдиган ҳислатларим бордир. Лекин санаб ўтган камчиликларини ҳисобга олмаганда Ойбек яхши инсон.\nИнтервью аввалида мухлисларнинг деярли барча саволларига нега Нигоранинг ёлғиз ўзи жавоб берганлиги сабаби ҳақида айтиб ўтишга ваъда қилгандим. Гап шундаки, хонандаларга телефон қўнғироқлари белгиланган вақтдан анча олдин бошланган бўлиб, Ойбек ва Нигора кабинетга кириб келишлари билан Нигора дарҳол гўшакни кўтариб, ўзларини интиқлик билан кутган ва сим қоққан мухлисларнинг саволларига жавоб беришни бошлади. Бир мухлис Ойбекка саволи борлигини айтгач, гўшакни Ойбек олишга «мажбур бўлди». Мажбур бўлди, деб айтаётганимнинг боиси, Ойбек Нигора томонидан узатилган гўшакни «Гапиргим келмаяпти» деган баҳонада аввал олишни истамади. Аммо қистовимиз натижасида, хоҳламайгина жавоб берди. Нигора навбатдаги мухлиснинг телефон қўнғироғига жавоб бераётган вақтда эса шу пайт жиринглаб қолган телефонини кўтарганча аллақаёққа ғойиб бўлди. Шундан сўнг на телефонимизга жавоб берди, на кетаётиб узр сўраш эсига келди. Майли, балки Нигора уни қаттиқ хафа қилгандир. Лекин бу нарса улар таҳририятга келгунча рўй берган. Менимча, Ойбекнинг бундай ҳатти-ҳаракат қилишга ҳаққи йўқ эди. Мухлисларда нима айб?! Ойбек, феъл-атворингиз борасида яна бир марта чуқур ўйлаб кўрсангиз, менимча, ютқазмайсиз.\nКатегория: SHOU-BIZNES | Просмотров: 1532 | Добавил: Daxshat-Admin | Рейтинг: 0.0/0\nDushanba, 22.10.2018, 11:37


ИЖОД ВА САНЪАТ-ЁНМА-ЁН » Фаровон юрт\nЎзбекистон Республикаси Мустақиллигининг 30 йиллиги байрами олдидан Қашқадарё вилоятида ўтказилган маънавий-маърифий тадбир таассуротларга бой бўлди. Бу тарихий сана халқимизнинг ҳохиш истаклари рўёби десак муболаға бўлмайди.\nПойтахтдан ташриф буюрган ёзувчи ва шоирлар, санъаткорлар иштирокида "Янги Ўзбекистонда эркин ва фаровон яшайлик!" шиори остида маънавий-маърифий тадбирлар ташкил этилди. Ижодкорлар гурухларга бўлинган ҳолда вилоятнинг чекка ва олис ҳудудларида истиқомат қилаётган аҳоли билан учрашиб, дилдан суҳбат қилдидар. Ижодкор ва санъаткорларнинг чиқишлари аҳоли томонидан илиқ қаршиланди.\nПойтахтдан келган ижодкор ва санъаткорлар дастлаб Нишон туманидаги "Пахтазор" маҳалла фуқаролар йиғинида капитал таъмирдан чиқарилган 14-давлат мактабгача таълим ташкилоти фаолияти билан танишдилар. Болажонлар томонидан тайёрланган концерт дастурини томоша қилдилар. Чўли Бегимқулов номли маданият марказида тадбирнинг якуний босиқичи ўтказилди. Меҳмонлар маданият марказида карнай-сурнай садолари остида кутиб олиндилар. Тадбирни Республика Маънавият ва маърифат маркази вилоят бўлими раҳбари Лола Саодатова очиб, меҳмонларни таништирди. Республика Маънавият ва маърифат маркази масъул ходими Жалолиддин Маннонов, Низомий номидаги Тошкент давлат педагогика университети профессори Валиқул Ишқувватовлар маънавий-маърифий тадбирнинг мазмун ва моҳияти ҳақида сўз юритиб, барчани яқинлашиб келаётган республикамиз мустақиллигининг шонли санаси билан табрикладилар.\nМуқимий номидаги Ўзбекистон давлат мусиқали театри актёрлари Отабек Ҳақбердиев, Бахтиёр Ахмедов, кинорежиссёр ва актёр, сўз устаси Сайфиддин Файзиевлар барчани тобора яқинлашиб келаётган юртимиз Мустақиллигининг 30 йиллиги байрами билан табриклаб, ўз санъатларини намойиш этдилар.\n-Маънавиятсиз-келажак йўқ, -дейди Ўзбекистон давлат мусиқали театри актёри Отабек Ҳақбердиев. -"Янги Ўзбекистонда эркин ва фаровон яшайлик!" шиори остида Қашқадарёда ўтказилган маънавий-маърифий тадбирларда иштирок этиб, ўз санъатимиз билан халқнинг кўнглидан жой олган бўлсак, ўзимизни бахтиёр ҳисоблаймиз. Халқ билан бўлган мулоқот биз санъат аҳлини янги ижод сари илҳомлантиради. Тадбир ташкилотчиларига ўз миннатдорчилигимизни билдирамиз.\nМаҳалла ва оилани қўллаб-қувватлаш туман бўлими бошлиғи ўринбосари, "Нуроний" жамоатчилик кенгаши раиси Хўжақул Махсумовнинг таъкидлашича, эстрада хонандалари Аслиддин Дўстов, Шербек Шодиевлар томонидан ижро этилган дилларни тўлқинлантирувчи куй-қўшиқлар даврага файз киритди. Барчани рақсга чорлаган бу маънавий-маърифий тадбир тўпланганларни Жонажон Ватанимизга бўлган меҳрларини янада оширганлиги аниқ.\nТадбирда туман мактабларининг Ижодий-маданий масалалар бўйича тарғиботчилари ҳам фаол иштирок этдилар. Куй қўшиқларга, қўшиқлар эса рақсларга уланиб кетди.\nЎзбекистон Журналистлари ижодий ушмаси аъзоси\nAdmin. Жойлаштирган санаси: 6-06-2021, 19:04\nАсосий сахифа » Тадбирлар » ИЖОД ВА САНЪАТ-ЁНМА-ЁН


22:49 / 02.09.2015\nМосква биржасида 2 сентябрдаги савдолар давомида рублнинг курси аввалги савдоларда ўрнатилган курсга нисбатан 1,21 рублга ошди ва 68,06 рублни ташкил қилди. Евро курси эса 88 тийинга ошиб, 76,48 рублни ташкил қилди.\nBrent навидаги нефтнинг октябрда етказиб берилиши фьючерс шартномаси баҳоси 3,8 фоизга тушиб кетиб, бир баррель учун 47,76 долларни ташкил қилди. Бундан Лондоннинг ICE биржасидаги маълумотлар дарак бермоқда.\nАҚШ нефти захираларининг кутилмаганда кучли ўсиши нефть нархининг пасайишига сабаб бўлди. АҚШнинг тижорий нефть захиралари 24-28 август ичида 4,67 млн баррелга ошиб, 455,4 млн баррелни ташкил қилди. Bloomberg агентлиги томонидан сўраб чиқилган таҳлилчилар захираларнинг бор-йўғи 0,9 млн баррелга ўсишини прогноз қилгандилар.


“Яндекс” компанияси делегацияси билан учрашув – «Ўзбекистон телекоммуникация тармоқларини бошқариш Республика маркази» давлат унитар корхонаси\n27-феврал куни Ахборот технологиялари ва коммуникацияларини ривожлантириш вазирлигида Россиянинг “Яндекс” компанияси билан учрашув бўлиб ўтди.\nАхборот технологиялари ва коммуникацияларини ривожлантириш вазирининг биринчи ўринбосари О. Умаров компаниянинг ИТ саноати ҳамда замонавий интернет сервислар ва ечимлар ишланмалари соҳасидаги кўп йиллик иш тажрибасини алоҳида эътироф этди.\nУчрашув доирасида Ўзбекистон бозорида “Яндекс”нинг интернет сервисларини маҳаллийлаштириш, сервислардан яхшироқ фойдаланиш учун CDN-серверларни жойлаштириш йўналишларидаги ҳамкорлик истиқболлари муҳокама этилди.\nТаълим ва малака ошириш соҳасидаги ҳамкорлик, Муҳаммад ал-Хоразмий номидаги Тошкент Ахборот технологиялари университети ва Тошкент шаҳридаги Инҳа университети билан ИТ соҳасидаги таълим дастурларини яратиш бўйича ҳамкорлик масалалари алоҳида кўриб чиқилди.\n← Эски янгиликлар АКТ вазирлигининг “Ишонч Телефони” 1 февралдан “1199” қисқа рақами орқали ишламоқда Наманган вилоятида АКТни жорий этиш сифатини янада ошириш бўйича долзарб чора-тадбирлар белгиланди Сўнгги янгиликлар →


Ҳуқуқий тарбия муаммолари Франция, Италия, Буюк Британия, АҚШ каби мамлакатларда ҳам доимо диққат марказида бўлиб, у билан боғлиқ кўплаб масалалар атрофлича ўрганиб чиқилган. Ҳуқуқий тарбиянинг ижтимоий аҳамияти ўсиб келаётган ёш авлод онгига мунтазам сингдириб борилган ва бу жараёнга алоҳида эътибор қаратилган. Мамлакатимизда сўнгги йилларда ўтказилган ҳуқуқий ислоҳотлар, ҳуқуқий-демократик давлат, фуқаролик жамияти барпо этиш йўлида амалга оширилаётган ишлар моҳиятини аҳоли, айниқса ёшларга етказиш бугунги кун талабидир. Бу эса, ўз навбатида таълим-тарбия, айниқса ҳуқуқий тарбияни замонавий услублар асосида йўлга қўйишни тақозо этади. Адолат ва ҳақиқат ҳар бир жамиятда ҳукм суриши лозим бўлган эзгу орзудир. Ана шу орзу давлатимизнинг бош Қомуси – Конституция ҳамда бошқа қабул қилинаётган қонун ва қонуности ҳужжатларининг назарий, амалий асосини ташкил қилади. Президентимизнинг “Биз қанчалик мукаммал қонунлар яратмайлик, қандай ислоҳотлар ўтказмайлик, агар фуқароларимизнинг ҳуқуқий билими, онги ва маданияти етарли бўлмаса, кутилган натижаларга эришиш мушкул", "Конституция ва қонунларга ҳурмат, ҳуқуқий онг ва маданият ҳар бир фуқаронинг, ҳар бир мансабдор шахснинг ҳаёт ва фаолият тарзига айланмоғи керак”, деб айтган фикр-мулоҳазалари, мамлакатимизда охирги йилларда амалга оширилаётган ҳуқуқий ислоҳотларнинг шахс, жамият ва давлат ривожи учун нақадар муҳим ва аҳамиятли эканлигини ҳаётнинг ўзи тасдиқлаб турибди. Ўқувчи ёшларга ҳуқуқий билим беришнинг асосий мақсади, уларда ҳуқуқий тушунчаларни шакллантириш ва шу асосда ҳуқуқий тарбияга эришишдан иборатдир. Ҳуқуқий билим олиш жараёнида ўқувчилар Конституциямизда белгилаб қўйилган ўз ҳуқуқ ва эркинликларини билиш, улардан фойдаланиш ва ҳаётга татбиқ этишга эришиши лозим. Ёшларнинг ҳуқуқий маданиятини ошириш нафақат таълим муассасалари, балки оиладан бошланади. Ижтимоий фанлар тизимида ҳуқуқ фани алоҳида ўрин тутади. Ҳуқуқий билимлар ҳаётда, ҳар хил аниқ вазиятларда тўғри йўналиш олиш, рухсат этилган ва тақиқланган нарсалар ўртасидаги чегарани топа билиш, ўз ҳуқуқ ва манфаатларини ҳимоя этишнинг қонуний йўллари ва воситаларини танлашга ўргатади. Ҳуқуқий билимлар сиёсий савияни кенгайтиради, эътиқодлар шаклланишига, ҳаётдаги ҳуқуқий ходисаларни тўғри тушуниш, ҳуқуқий талабларга онгли равишда риоя этиш, барча фуқароларнинг ҳуқуқ нормалари (қоидалари)га амал қилиш учун фаол курашишга кўмаклашади. У ёки бу фанни ўқитишнинг асосий шакли дарс машғулотини ўтиш ҳисобланади. Ўтилаётган дарс машғулоти замонавий талабларни бажаришга қаратилган бўлиши лозим. Илмий асосда ташкил этилган дарс машғулотлари шуниси билан характерлики, улар ўқувчиларнинг шу фанга бўлган қизиқишини янада ортишига сабаб бўлади. Ҳар қандай вазиятда оқилона, тўғри хулоса чиқаришга имкон берадиган билим, малака, кўникмалар олишга имконият яратади Ҳуқуқий тарбия – ўқувчида ижобий фазилат (тўғрилик, принципиаллик, жамият манфаатларининг бузилишига тоқатсизлик, фаоллик, масъулиятлилик, пухталик, ўзаро ҳурмат, ҳар қандай қийинчиликларни бартараф қила олиш, ёмонликка қарши тура билиш, ёрдамга муҳтож кишиларга ёрдам қўлини чўза билиш қобилиятлари ва шу каби)лар шаклланишида муҳим аҳамият касб этади. Ҳозирда Президентимизнинг “Жамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисида”ги Фармонига асосан “Жамиятда ҳуқуқий маданиятни юксалтириш концепцияси” тасдиқланди. Унга мувофиқ, қуйидаги масалалар белгилаб берилди: – жамиятда ҳуқуқий онг ва ҳуқуқий маданиятни, энг аввало, таълим-тарбиянинг тизимли ҳамда узвий равишда олиб борилишига алоҳида эътибор қаратиш, аҳолининг барча қатламларига ҳуқуқий онг ва ҳуқуқий маданиятни сингдириш, шахсий ва жамият манфаатлари ўртасидаги мувозанатни сақлаш ғояларини тарғиб қилиш; – ёш авлод онгига ҳуқуқ ва бурч, ҳалоллик ва поклик, одоб-ахлоқ тушунчаларини чуқур сингдириб бориш, асосий Қомусимизнинг муҳим жиҳатларини болалигидан бошлаб ўргатиш; – аҳоли ўртасида ҳуқуқий маданиятни шакллантириш бўйича ҳуқуқий-маърифий тадбирларни халқимиз тарихи, дини, миллий қадриятларимизни ўргатиш билан уйғун ҳолда ташкил этиш, шунингдек, ҳар бир фуқарода давлат рамзлари билан фахрланиш туйғулари билан шакллантириш орқали мамлакатга дахлдорлик, ватанпарварлик ҳиссини кўчайтириш; – давлат хизматчиларининг ҳуқуқий онги ва ҳуқуқий маданиятини юксалтириб бориш, уларда коррупция ва бошқа ҳуқуқбузарликларга нисбатан муросасиз муносабатни шакллантириш; – таълим ва тарбия тизими, маънавият ва маърифат билан боғлиқ барча муассасалар ўз фаолиятларини соф ахлоқий, юксак маънавий қадриятларни қарор топтириш ва омма онгига сингдириш, энг муҳими фуқароларнинг жамият ҳаётининг барча соҳалари, хусусан, ҳуқуқий масалалар доирасида ҳам фаоллигини янада ошириш. Ёшларимиз Конституцияга шунчаки рамз, расмиятчилик маҳсули сифатида қарамасдан, уни ўз ҳаётий манфаатлари муҳрланган қалқон сифатида ардоқлаши лозим. Ўзини ҳурмат қилган ҳар бир фуқаро Конституция ва у асосида қабул қилинган қонун ва қонуности актларини билиши, англаши, ҳаётда тўғри татбиқ қилиши керак. Чунки бу ҳужжат мазмун-моҳиятини биладиган инсон учун у ноёб ҳуқуқий қурол вазифасини ўтайди.


ОТА ҲУРМАТИ — XUTBA.UZ\n27 12 2018 - 10:42 / - Ўзбек зиёлилари, Хазратим\nАкамиз шайх Муҳаммад Содиқ Муҳаммад Юсуф хазратлари отамизни жуда қаттиқ ҳурмат қилар эдилар. Умрлари давомида бирон марта оталари олдида имом булиб намоз ўқимаганлар. Падари бузруквор хузурида халққа ваъз-насиҳат ҳам қилмас эдилар.\nБир куни колхоз раисларидан бириникида бўладиган маросимга олиб кетиш учун машина жунатишди. Ҳожи дада раис юборган автомобилга, биз эса бошқа уловга утирдик. Хожи дада раиснинг ҳайдовчисига: «Юраверинг, болам», дебдилар. Ҳайдовчи: «Олдин улар юришсин, чунки мансаблари катта», дебди. Ўшанда акамиз Ўрта Осиё ва Қозоғистон мусулмонлари диний идорасининг раиси, муфтий эдилар. Ҳожи дада: «Мансаби муфтий бўлса ҳам, у киши менинг фарзандим, ота ҳурматидан олдин юрмайди», дебдилар. Ислом динидаги бундай нозик одоб қирралари ҳакида илк бор эшитаётган ҳайдовчи бундан қаттик таъсирланибди. Ўша кундан бошлаб намоз ўқишга киришибди.\nШайх Мухаммад Содиқ Мухаммад Юсуф рахматуллохи алайхни қиблагохлари Мухаммад Юсуф домла\nАллох таоло рахматига олсин\nМухаммад саллолоху алайхи вассаламга содиқ Мухаммад Содиқ китобидан\nКАЛИТ СЎЗ: мухаббат, одоб


Бойсунга юз йиллар давомида кутилган обиҳаёт келди - Халқ сўзи\nБойсунга юз йиллар давомида кутилган обиҳаёт келди\n18:03 04 Ноябрь 2018 Жамият\nПрезидентимиз Шавкат Мирзиёев ўтган йили Сурхондарё вилоятига ташрифи чоғида Бойсун тумани аҳолисини тоза ичимлик суви билан таъминлаш бўйича топшириқ берган эди. Бу бежиз эмасди, албатта.Чунки сув, айниқса, тоза ичимлик суви мазкур туман аҳли учун орзу эди. Шу пайтгача туман аҳолиси истеъмол учун сувни вақти-вақти билан келадиган махсус транспорт воситаларидан сотиб олар, улар учун бир челак ёки бир коса сувнинг қадри жуда баланд эди.\nҚайд этиш керакки, ушбу масъулиятли вазифа “Ўзбекистон темир йўллари“ акциядорлик жамияти жамоаси зиммасига юклатилди. Шундан келиб жамият мутахассислари ўтган вақт мобайнида Бойсун тумани аҳолисини тоза ичимлик суви билан таъминлашдек эзгу вазифани адо этдилар. Куни кеча туман аҳли учун мўлжалланган лойиҳа рўёбга чиқарилиб, бу ерга оби ҳаёт етказиб бериладиган бўлди. Гап шундаки, умумий қиймати 58 миллиард сўмни ташкил этувчи мазкур лойиҳа доирасида Хўжа Майхона булоғидан туман марказигача 36,4 километр масофада ичимлик суви қувури тортилди. Қурилиш-монтаж ишлари Махсус механизациялашган йўл станцияси мутахассислари томонидан амалга оширилди. Бунёдкорлик жараёнида 29,3 км. темир, 7,1 км. полиэтилин қувурлар жаҳон андозалари даражасида ётқизилди.\nШунингдек, бу ерда сувни аҳоли яшаш пунктига етказиб берувчи махсус насос станцияси ҳам барпо этилди.\nШу муносабат билан ташкил этилган тадбир байрамона тус олди. Бойсун аҳли сув иншооти фойдаланишга топширилиш маросимини одамлар катта қувонч ва шодиёна, ўйин-кулги билан қарши олишди.\nЧиндан ҳам, бу бойсунликлар учун чинакам байрам, қувонч ва шодиёна олиб келди. Зеро, Бойсунга юз йиллар давомида кутилган обиҳаёт келди. Шу орқали бу ерга қут-барака кирди. Давлатимиз раҳбари ташаббуси одамларга шундай қувонч ва бахт бахшида этмоқда.\nҲозирча, ушбу лойиҳа асосида туманнинг учта қишлоғи ичимлик суви билан таъминланди. Кейинчалик сув бошқа қишлоқ аҳолисига ҳам етказиб берилади.\n“Халқ сўзи “мухбири.


Ўзбекистонда АИ-80 маркали автомобил бензинининг нархи яна ошди — Sof.uz\n25.01 22:11 3295 Ўзбекистон\n«Ўзбекистон республика товар-хом ашё биржаси»га ўтган ҳафта 30 426,0 тонна АИ-80 маркали автомобил бензини қўйилди ва улардан 6 520,5 тоннаси, яъни 21,4% сотилди. Ўтказилган савдоларда ҳар куни ўртача 22 харидор иштирок этди.\nКўриб чиқилаётган даврда АИ-80 маркали автомобил бензиннинг бошланғич нархи кўтарилганлиги сабабли унинг ўртача кунлик нархи ҳам маҳсулотнинг бир тоннаси учун 5 763,0 минг сўмдан 5 822,5 минг сўмгача ёки 1,0% га ўсди.\nКўриб чиқилаётган даврда АИ-80 русумли автомобил бензиннинг ўртача ҳафталик котировкаси 5 767,9 минг сўмни, АИ-91 – 6 958,2 минг сўмни ташкил этди.\nЭслатиб ўтамиз, турли манбаларда келтиришича автомобил бензинининг бир тоннаси ўртача 1293-1370 литрни ташкил қилади.


ОНА ТИЛИМ – ҒУРУРИМ | "Xazina" газетасининг онлайн саҳифаси\nҲозирги кунда бошқа тиллар каби ўзбек тилининг дунё тиллари орасида ўз ўрни бор. Ўзбек тилига давлат мақоми берилгач, бутун ўзбек халқи ўз она тилига эга бўлди. Ҳар бир миллатнинг ўз она тили бўлса, унинг бошқаларга айтадиган сўзи бўлади. Инсон бошқа тилларни қанча ўрганмасин барибир, она тилидек равон ва чиройли сўзлай олмайди. Она тилида бошқа юрт вакиллари гапираётганини эшитса, дилида ўзгача бир фахр туйғусини ҳис этади. Ўзига ишончи ортади, ноўрин гапларни эшитса, ишончсизлик пайдо бўлади. Инсон айтаётган икки оғиз ширин сўзи туфайли оиласига, Ватанига ёрдам бериши мумкин. Aйни пайтда ер юзида 7000 га яқин тил мавжуд. Шу тиллардан ўзбек тили туркий тиллар оиласига мансублиги ҳам тилимизнинг дунё тиллари орасида ўрни борлигининг яққол мисолидир. Тилимиз Ўзбекистон Республикасининг давлат тили сифатида эркин ривожланиб, тараққий этиб бормоқда.\nДарҳақиқат, ҳар бир инсон Ватанни севиш учун аввало, ўз она тилини севиши керак. Тилнинг муқаддаслиги ҳам шундан. Ўзбек тили дунё тиллари орасида энг бой тиллардан бири ҳисобланади. Aлишер Навоий ўз асарларида 26035 та сўзни ишлатганлиги бунга ёрқин намунадир. Юртдошларимиз ўзбек тилида сўзлашса ҳам, кам қисми ўзбек тилини мукаммал билади, холос. Чунки тилимизда биз билмайдиган сўзлар ва иборалар мавжуд. Буларнинг барчасини ўрганиш учун эса Ватанга ва тилга бўлган муҳаббат зарур. Она тилини қанчалик мароқ билан ўрганса, шунча жон-у дили яйрайди. Танасига жон киради. Aгар бошқа давлатга саёҳат қилсангиз-у она тилингизда гапираётган одамларни кўрсангиз ёки овозини эшитсангиз унинг олдига ошиқасиз, кўнглингиз бир олам қувончга тўлади. Бу ҳам тилга бўлган муҳаббатни, тилга бўлган соғинишнинг бир белгиси десам, муболаға бўлмайди. Aлбатта, тил инсонни бошқа миллат вакилларидан ажратади. Инсонни қанчалик маданиятли эканини билиб олиш учун, шу инсон билан бироз суҳбатлашиш кифоя. Одам ҳушмуомалалик билан гаплашишга одатланса, атрофдагилар орасида илиқ таассуротга эга бўлади. Бахтнинг калити ҳам, тилнинг калити ҳам тил деб, бежизга айтилмайди. Маданиятли ва маънавиятли бўлишни истаган киши она тилини мукаммал билиши, унда ноўрин сўзларни ишлатмаслиги ва энг асосийси, ўз тилини, Ватанини, оиласини севиши шарт. Шундагина у кўзлаган мақсадига эришади. Aммо, фақат она тили билангина чекланиб қолмасдан бошқа тилларни ҳам пухта ўрганиш зарур. Зеро, тил билган – эл билади. Тилларни ўрганиш учун барча шарт-шароитлар мавжуд. Тил тўғрисида Aбдулла Aвлоний шундай деган: «Ҳар бир миллатнинг дунёда борлигини кўрсатадурғон оинайи ҳаёти тил ва адабиётидур.Миллий тилни йўқотмак миллатнингруҳини йўқотмакдур». Ҳақиқатан ҳам, миллатнинг дунёда борлигини, унинг жаҳонда тутган ўрнини билдирадиган бу тилдир. Чунки бир миллатнинг иккинчи бир миллат билан қиёфаси,кийиниши, урф-одатлари бир-бирига ўхшаши мумкин, аммо тили бир-биридан фарқ қилади. Aлишер Навоий даврида она тилимиз шу даражага етдики, барча туркий халқлар учун тушунарли бўлган адабий тилга айланди. Кейинчалик тилимиз яна форсийлаша бошлади. Aмир Умархон даврига келиб она тилимиз қадр топа бошлади. Россия босқинидан сўнг тилимиз яна таназзулга учрай бошлади. Маҳмудхўжа Беҳбудий Туркистонликлар учун тушунарли бўлган ягона адабий тилни яратиш масаласини қўяди. Бунинг учун энг аввало,Туркистонлик оналарни ўқитмоқ керак, дейди. Чунки оналар тушунмаган тил адабий тил бўла олмайди, дейди. Ҳозирги кунда она тилимизга эътибор янада кучайди. Бунга исбот сифатида Президентимиз Ш.Мирзиёевнинг ўзбек тилига давлат тили мақоми берилганининг 30 йиллигини кенг нишонлаш учун чиқарган фармонини келтиришимиз мумкин. Дунё миқёсида ҳам тилимиз ўз ўрнини топмоқда.\nБизнинг маданиятимизни чуқур ўрганиш мақсадида бошқа миллат вакиллари ўзбек тилини ўрганмоқдалар. Хитой мамлакати фуқароларининг ўзбек тилига қизиқиши шу даражага етдики, бир гуруҳ талаба ва устозлари она тилимизни чуқур ўрганиш баробарида, ўзбек романчилиги асосчиси Aбдулла Қодирийнинг «Ўтган кунлар» романини хитой тилига ўгиришди. Улар бу билан кифояланмай, буюк ўзбек мутафаккири Алишер Навоийнинг «Хамса» достонини ҳам ўз тилларига таржима қилишни олдиларига мақсад қилишганини таъкидлашмоқда. Бу ҳолатларни кўриб бизда она тилимизга нисбатан фахр-ифтиҳор туйғуси пайдо бўлади.\nЎтган аср бошларида аҳамиятсиз тил деб ҳисобланган ўзбек тили бугунги кунга келиб дунё ҳамжамиятида ўз ўрнига эга бўлмоқда. Aлбатта, бу ютуқларга эришиш учун тилимиз фидойилари Фитрат, Aвлоний, Беҳбудий ва Қодирий каби аждодларимизнинг ўз даврида кўрсатган жасоратлари ҳам катта аҳамиятга эга.\nКасби туманидаги 9-мактабнинг она тили ва\nадабиёт фани ўқитувчиси\nТАДБИРКОРЛАР МАНФААТЛАРИ – ҲИМОЯДА


Япония Ташқи ишлар вазирлиги Россия расмийлари рус чегарачилари томонидан отиб ўлдирилган япон балиқчисининг жасадини қайтариб беришга рози бўлганини билдирди.\n21 январ 2021, Тошкент вақти: 09:55\nРоссия расмийлари 16 август кунги отишма мунозарали Курил оролининг жанубий қисмига яқин бўлган Россияга тегишли ҳудудда содир бўлганини маълум қилган. Бироқ Токио расмийлари рус чегарачилари кемаси ўт очган пайтда балиқчи кема Япония сув ҳудудларида бўлганини айтмоқда. Воқеада балиқчи кема экипажи аъзоларидан уч нафари қўлга олинган. Сахалин вилоят прокурори бу воқеа учун япон балиқчи кемаси командири масъул эканини билдирди. Япония расмийлари мазкур воқеа икки давлат муносабатларига салбий таъсир этиши мумкинлиги тўғрисида огоҳлантирди.


Мардлик ва ватанпарварлик тимсоли\nОна юрт эрки ва озодлиги йўлида азиз жонини аямаган, мардлиги, жасурлиги, юксак ақлу заковати ила ном қозонган буюк аждодларимиз фахру ифтихоримиздир.\nШу маънода, мустақиллик йилларида Президентимиз ташаббуси билан бой тарихимиз, улуғ боболаримиз шахсияти, меросига муносабат тубдан ўзгарди. Уларнинг номи, миллатимиз эркинлиги ва ор-номусини асраш йўлидаги эзгу ишлари қадр топди.\nЖалолиддин Мангуберди — она-юрт ҳимоячиси, жасур саркарда ва давлат арбоби, тарихда ўчмас из қолдирган миллий қаҳрамонларимиздан биридир. Унинг беқиёс жасоратини англаш учун, аввало, у яшаган тарихий даврни тасаввур қилиш кифоя. Моҳир саркарда йигирма бир ёшидаёқ Чингизхон қўшинларини тор-мор этишга муваффақ бўлган. У ўн бир йил давомида мўғулларнинг ғарбий ўлкаларга бостириб киришларига тўсиқ бўлиб турди. ўаним олдида бош эгмади, тиз чўкмади, Ватан учун жонини ҳам аямади.\n1999 йилда Юртбошимиз ташаббуси билан Жалолиддин Мангуберди таваллудининг 800 йиллиги кенг нишонланди. Урганч шаҳрида унинг муаззам ҳайкали қад ростлади. 2000 йил 30 августда “Жалолиддин Мангуберди” орденини таъсис этиш тўғрисида”ги Ўзбекистон Республикаси Қонуни қабул қилинди.\nМазкур орден билан мамлакат мустақиллигини, Ватан сарҳадларини, она-юрт тупроғини ҳимоя қилиш ҳамда уни кўз қорачиғидек асрашда юксак ҳарбий маҳорат, қаҳрамонлик ва жасорат намуналарини кўрсатган, давлатимизнинг мудофаа қудратини мустаҳкамлашга улкан ҳисса қўшган қўмондонлик таркибига кирувчи ҳарбий хизматчилар мукофотланади.\n“Давлат мукофотлари тўғрисида”ги Қонунда фуқаролар билан бир қаторда, айрим ҳолларда корхоналар, муассасалар, ташкилотлар, жамоат бирлашмалари, ижодий жамоалар ва ҳарбий бўлинмалар, шу билан бирга, мамлакатимизнинг маъмурий-ҳудудий бирликлари ҳам ушбу орден билан тақдирланиши мумкинлиги қайд этилган.\nОрден беш қиррали шаклда бўлиб, унинг марказида, оқ айлана билан ҳошияланган доирада таралаётган нурлар фонида Жалолиддин Мангубердининг қабариқ зарҳал тасвири жойлашган. Сиймо ортидаги фон ҳаворанг-мовий эмаль билан қопланган.\nАйни пайтгача Президентимиз Фармонига биноан, кўплаб ҳамюртларимиз ушбу орден билан мукофотланган. Бундан ташқари, 2003 йилда Хоразм вилояти аждодларимизнинг тарихий ва маънавий анъаналарини, мардлик ва жасорат намуналарини асраб-авайлаб, муносиб давом эттириб келаётгани, ёш авлодимизни ватанпарварлик руҳида тарбиялашдаги улкан хизматлари учун давлатимизнинг юксак мукофоти — “Жалолиддин Мангуберди” ордени билан тақдирланди.\nАтиги ўттиз икки йил умр кўрган бўлса-да, юрт эрки ва озодлиги йўлида кўрсатган жасорати, ирода ва саботда тенгсиз хислатлари боис Жалолиддин Мангуберди номи тарих зарварақларига мангу муҳрланди. Зотан, бу ном биз, авлодлар учун чинакам маънода фахр ва ғурур тимсолидир.\nМазкур рукндаги бошқа мақолалар: « Атроф-муҳит муҳофазаси — асосий мақсад\tНамунали маҳаллалар эътирофи »


Саудия Арабистонида аёлларга расман машина ҳайдашга рухсат берилди\n07:44 / 27.09.2017\nSPA ахборот агентлигининг таъкидлашича, аёлларнинг машина ҳайдаш ҳуқуқи шариат қонунларига кўра амалга оширилади. Шу билан бирга қироллик ҳукумати аёлларга автомобилни бошқаришга тақиқловнинг бекор қилинишининг “ижобий томонлари”ни кўрсатган.\nСаудия Арабистонида аёлларга машинани ҳайдашга расман тақиқлов мавжуд бўлмаган, бироқ ҳайдовчилик гувоҳномасини фақатгина эркаклар олишлари мумкин бўлган. Агар жамоат жойларида машина ҳайдаётган аёл пайқалса, у ҳибсга олиниши ёки йирик миқдорда жаримага тортилиши мумкин бўлган.\nСаудия Арабистонида охирги йиллар ижтимоий тармоқларда ушбу тақиқловга қарши норозилик акциялари бўлиб ўтган.


МАЪНАВИЙ-МАЪРИФИЙ ФАОЛИЯТ Жаҳон иқтисодиёти ва дипломатия университетида маънавий-маърифий ишлар самарадорлигини, ўқув жараёнининг тарбиявий ишлар билан уйғунлик даражасини ошириш мақсадида маънавий-маърифий ишларга алоҳида эътибор қаратилади.\nУниверситетда ҳар томонлама чуқур билимга эга, Ватанига, халқига садоқатли, миллий истиқлол ғояси билан мустаҳкам қуролланган комил инсонни тарбиялаш ва бу борада профессор-ўқитувчилар ҳамда ходимларга, талабаларга кўмаклашишга алоҳида эътибор қаратилган. Бу вазифа Университет “Маънавият ва маърифат” маркази томонидан мувофиқлаштириб борилади.\nУниверситетда маънавий-маърифий, ахлоқий-тарбиявий ишлар, асосан, қуйидаги йўналишларда олиб борилади:\nМаънавий-маърифий ишларни тизимли мувофиқлаштиришга доир ташкилий масалалар.\nТалабаларнинг сиёсий ва ҳуқуқий онги ҳамда маданиятини янада юксалтириш борасидаги тадбирлар.\nҒоявий-мафкуравий иммунитетни шакллантириш ва диний экстремизм, терроризмга қарши кураш ҳамда хавфсизликни таъминлаш бўйича тадбирлар.\nТарихий саналар, миллий байрамлар ва буюк аждодларимиз таваллудини нишонлашга доир тадбирлар.\nПрезидентимиз И.А.Каримов маърузалари, Давлат дастурларини талаба ёшларга ва кенг аҳоли орасида тарғиб қилиш билан боғлиқ тадбирлар. Талабаларнинг бадиий-эстетик онгини шакллантириш, мумтоз ва замонавий санъат дурдоналари билан таништиришга доир ишлар.\nТалаба ёшларда касбга муҳаббат туйғуларини шакллантириш борасидаги тадбирлар.\nТалабаларда соғлом турмуш тарзи фалсафасини шакллантириш, уларни спорт-соғломлаштириш ишларига кенг жалб этиш борасидаги тадбирлар.\nТалаба ёшлар ўртасида қонунбузарликнинг олдини олиш борасидаги ишлар.\nТалабалар турар жойида яшовчи талабалар билан ўтказиладиган маънавий-маърифий, ахлоқий-тарбиявий тадбирлар.\nУниверситет “Маънавият ва маърифат” маркази қошида Маънавият ва маърифат маскани фаолият юритади. У ерда университетимизнинг профессор-ўқитувчилари ва талабалари билан Ўзбекистон Республикаси Президенти И.А.Каримов асарлари ўрганилади ҳамда турли учрашувлар ҳамда маданий тадбирлар ўтказилади.\nУниверситетнинг “Маънавият ва маърифат” маркази томонидан, Республикамизнинг етакчи ташкилотлари вакилларини жалб қилган ҳолда, ҳар йили қишки ва ёзги таътил даврида университетимиз профессор-ўқитувчиларининг “Маънавий салоҳият” бўйича малака ошириш курслари ташкил этилади.\nШунингдек, “Маънавият ва маърифат” маркази қошида иқтидорли ёшлар учун “Санам”, “Баёт” каби мусиқий фольклор тўгараклари фаолият юритади.\nМузейлар ва театрлар билан ҳамкорлик ўрнатилган. Уларда сайёр дарслар ташкил этилиб, мунтазам равишда турли мутахассислар билан суҳбат-мулоқотлар, савол-жавоблар ўтказилади. Талабаларнинг онгига миллий қадриятларни янада чуқур сингдириш мақсадида Меҳрибонлик, Саховат уйларига ташрифлар уюштирилади. Таълим билан тарбияни боғлаб олиб боришда мазкур усулнинг афзал жиҳатлари кўп. Кучли таъсирланган талабалар юқорида зикр этилган жойларга бўлган ташрифдан сўнг бир-икки кун ўзгача бир ҳолатда юришади. Уларда инсонларга нисбатан меҳр, оқибат, ҳурмат деган туйғулар ошади.\nШунингдек, Университетда мураббийлик соатлари институти ташкил этилган бўлиб, унда талабаларга миллий, умуминсоний қадриятларимиздан келиб чиқиб, турли мавзуларда суҳбатлар, маърузалар уюштирилади. Бу эса, ўз навбатида, ёшларга инсон, миллат, давлатнинг барқарорлиги, тараққиётга эришиш ва бу йўлдаги қийинчиликларни енгишда ҳал қилувчи куч ва таянч нуқта юксак маънавият эканлигини тушунтиришга ёрдам беради. Айни пайтда, юксак маънавият – енгилмас куч, жамият тараққиётининг асосий воситаларидан бири ва инсон камолотининг йўлчи юлдузи эканлигини талабаларга очиб бериш ва англатиш имконини ҳам беради.\nУниверситет маънавий-маърифий соҳада қуйидаги ташкилотлар билан яқиндан ҳамкорлик қилиб келмоқда:\nРеспублика Маънавият тарғибот маркази, Миллий ғоя ва мафкура маркази, Вазирлар Маҳкамаси ҳузуридаги Диний қўмита, Ўзбекистон Миллий телерадиокомпанияси, Алишер Навоий номидаги опера ва балет театри, Ўзбекистон Миллий академик драма театри, Аброр Ҳидоятов номидаги драма театри, Темурийлар тарихи давлат музейи, Ўзбекистон тарихи давлат музейи, Қатағон қурбонлари давлат музейи, Ўзбекистон миллий санъат кўргазмаси галереяси музейи, Тошкент шаҳар Қизил ярим ой жамияти, Саломатлик ва тиббий статистика институти, Ибн Сино Халқаро жамғармаси, Ўзбекистон Ёзувчилар уюшмаси, Республика Маҳалла жамғармаси, Тошкент шаҳар “Олима” уюшмаси, “Тадбиркор аёл” уюшмаси ва бошқалар.\nЖИДУ “Камолот” ЁШлар ижтимоий Ҳаракати бошланғич ташкилоти\nЖаҳон иқтисодиёти ва дипломатия университети “Камолот” ЁИҲ университет бошланғич ташкилоти 2001 йилда ташкил топган. Унинг асосий вазифаси университет талабаларининг ижтимоий-сиёсий фаоллигини ошириш, талабалар қалбида ватанпарварлик руҳини ривожлантириш, талабалар ўртасида дўстлик риштасини мустаҳкамлаш, талабалар бўш вақтларини унумли ўтказиш, ёт ғоялар таъсири остига тушиб қолмаслик учун ўзида иммунитетни шакллантира олиш, шу билан бирга, талабаларда ҳуқуқий маданияти ва касбий меҳнат маҳоратини юксалтириш ҳисобланади. Шундан келиб чиққан ЖИДУ “Камолот” ЁИҲ УБТ ўз ишларини қўйидаги йўналишлар асосида олиб бормоқда:\n1) ватанпарварлик, миллатлараро бағрикенглик, тотувлик ва меҳр-мурувват йўналиши доирасида;\n2) талаба ёшларда вайронкор ғоялар ва ёт унсурларга қарши иммунитетни шакллантириш йўналиши доирасида;\n3) ёшларнинг илмий салоҳиятини ва мутахассислик билимларини ривожлантириш йўналиши доирасида;\n4) талабаларнинг иқтидорини қўллаб-қувватлаш ва бўш вақтларини унумли ўтказишни таъминлаш йўналиши доирасида;\n5) талабалар ўртасида спорт ва соғлом турмуш тарзини тарғиб қилиш доирасида.\nЖИДУ “Камолот” ЁИҲ университет бошланғич ташкилоти ўзининг махсус нашри “Dip.uz” газетасига эга бўлиб, унда улар томонидан амалга ошириладиган маънавий-маърифий ва тарбиявий ишлар, йиллик режага асосланган ҳолда, ҳар ойда бир марта ёритиб борилади. Талабаларнинг иқтидорини қўллаб-қувватлаш мақсадида турли анжуманлар мунтазам равишда ўтказилади. Жумладан, 2012 йилда “Халқаро муносабатларнинг бугунги ҳолати ва ривожланиши”, “Европа Иттифоқида кечаётган сиёсий-иқтисодий жараёнларнинг жаҳон ҳамжамиятига таъсири” мавзусида республика миқёсида конференция ўтказилди ва унда республикамизнинг турли олий ўқув юртларидан 200дан ортиқ талабалар иштирок этишди. Ушбу конференция материаллари тўплам сифатида нашр этилди.\nБугунги кунда ташкилот аъзоларининг сони 600 кишини ташкил этади. Уларнинг вақтини унумли ўтказиш мақсадида “Камолот” ЁИҲ УБТ томонидан турли спорт мусобақалари ташкил этилади. Жумладан, стол тенниси, шахмат ва шашка мусобақалари ташкил этилиб, бунда талабаларнинг бўш вақтини фойдали ва қизиқарли тадбирларга қаратиш кўзда тутилган.\nЖИДУ “Камолот” ЁИҲ УБТ томонидан ҳар ўқув йилида 2 маротаба “Ректор кубоги” футбол мусобақаси ташкил этилади. Бунда мавжуд факультет талабалари томонидан тузилган гуруҳлар ўзаро беллашадилар. Шунингдек, “Камолот” ЁИҲ УБТ мутахассислик билимларини мустаҳкамлаш мақсадида турли илмий-амалий конференциялар ташкилотчиси сифатида ўз ишларини олиб боради.\nХотин-қизлар қўмитаси фаолияти Университетимиз ташкил топган биринчи кунлардан бошлаб Хотин-қизлар қўмитаси серқирра фаолият олиб бормоқда. Унинг асосий мақсади – республикада хотин-қизлар кўмиталари олиб борадиган фаолиятга кўмаклашиб, университет мутахассислик йўналишидан келиб чиқиб, жаҳон майдонида Ўзбекистонни муносиб кўрсата биладиган дипломат, халқаро ҳуқуқ, халқаро иқтисодий муносабатларда фаолият кўрсатадиган лидер аёлларни тарбиялашга ўз муносиб ҳиссасини қўшиш ҳисобланади.\nШундан келиб чиққан ҳолда университетдаги профессор-ўқитувчи, ходимлар, талаба қизлар ва магистрантларни, аввало, ўз касбини мукаммал биладиган комил инсон сифатида ривожланиши учун керакли сиёсий, иқтисодий, ҳуқуқий, маънавий-маърифий, соғлом оналик ва болаликка доир билимларга эга бўлиши соҳасида бир қанча ишларни амалга оширмоқда.\nБугунги кунда университетнинг 237 ходимидан 107 нафари аёллардир. Хусусан, 139 нафар профессор-ўқитувчилардан 103таси аёллардир. 18та кафедрадан 11тасини аёллар бошқаради. Илмий салоҳиятга назар ташласак, 5 нафар аёл – фан доктори, 40 нафар аёл – фан номзоди. 1181 талабадан 329таси талаба қизлар (бакалавр ва магистрантлар) ҳисобланади.\nАёлларимиз нафақат ўқув тарбия ва илмий ишлар билан шуғулланадилар, балки ўз касбий маҳоратларини маънавий-маърифий ишларда намоён этмоқдалар. Жумладан, репродуктив саломатлик ва соғлом турмуш тарзини тарғибот қилиш мақсадида “Соғлом турмуш тарзи асослари”, “ОРВ ва ОРЗ касалликлари”ни олдини олиш, “Психогигиена ва эмоционал ҳолатни бошқариш”, “Гиёҳванд моддаларсиз ҳаёт учун”, “Жамоа олдида нутқ сўзлашнинг ижтимоий-психологик асослари” мавзуларда “музокаралар лабораторияси” тренерлари билан давомий суҳбат ва машқлар ташкиллаштирилди. “Соғлом она – соғлом бола” дастурини амалга ошириш борасида “Оила сирлари” деб номланган маслаҳатхона очилди. 2010 йил декабрь ойида “Ораста қизлар” тўгараги ташкил этилди. Унда барча факультет талаба қизлари устоз-мураббийларнинг маслаҳатлари ва кўмаги асосида ўз фаолиятини режали юритиб келмоқда. Тўгаракка 35 фаол талаба қизлар ҳамда 5 ўқитувчи-мураббий аъзодир. Жорий йилда тўгарак ташабуссига кўра қатор семинар, суҳбат ва учрашувлар ташкил этилди. Жумладан, “Соғлом фарзанд туғилиши ва репродуктив саломатликни муҳофаза қилиш” мавзусида қатор тадбирлар амалга оширилди. “Соғлом турмуш тарзи” махсус таълим-маърифий менюси тузилди. “Ораста қизлар” тўгараги аъзолари учун “Ораста қиз ён дафтарчаси” қўлланмаси ишлаб чиқилди. “Энг намунали ораста қиз” қўрик- танлови ўтказилди. © 2013 Jahon iqtisodiyoti va diplomatiya universiteti Bosh sahifa| Sayt xaritasi| Teskari aloqa| Foto va video galereya| Vakansiyalar


Иқтисодиёти энг тез ўсаётган МДҲ мамлакати...\n16.07.2019 11:46 0 3359\nМустақил давлатлар ҳамдўстлиги (МДҲ) мамлакатларида 2019 йилнинг январь—май ойларида саноат ишлаб чиқариши ҳажми 2,5 фоизга кўпайди. Буни МДҲ Статистика қўмитаси маълумотларидан билиб олиш мумкин.\nҲамдўстлик мамлакатларида йил бошидан бери истеъмол нархлари 3,1 фоизга, саноат маҳсулотлари нархи 2,2 фоизга қимматлаган. МДҲ мамлакатларида ялпи ички маҳсулот (ЯИМ) ҳажми ўртача 1,1 фоизга ўсган.\nЯИМнинг энг юқори ўсиши Тожикистонда кузатилди — 7,5 фоиз (2019 йил январь—март — 2018 йилнинг январь—мартига нисбатан).\nШунингдек, Арманистон (7,1 фоиз) ва Туркманистон (6,2 фоиз)да ялпи ички маҳсулот ўсиш суръати юқори.\nЎзбекистонда шу даврда ЯИМ ўсиши 5,3 фоизни ташкил этди.\nЯлпи ички маҳсулот ўсиш суръати энг паст мамлакатлар: Россия — 0,5 фоиз, Беларусь — 1 фоиз ва Озарбайжон — 2,2 фоиз.\nМДҲ мамлакатларида тўланадиган иш ҳақлари солиштирилганда эса бутунлай бошқача манзара: 2019 йил май ойи ҳолатига МДҲда энг кам ўртача ойлик иш ҳақи Тожикистонда ($145), энг кўп ўртача ойлик иш ҳақи Россияда ($730) тўланмоқда.\nЎзбекистон МДҲ Иқтисодиёт ЯИМ


Қорақалпоғистонда Эрондан олиб келинган ускуналар ёрдамида замонавий иссиқхона қурилмоқда\n11:39 / 28.08.2017\nПрезиденти шу йилнинг 20-21-январь кунлари Қорақалпоғистон Республикасига қилган сафари давомида Қорақалпоғистон Республикаси Вазирлар Маҳкамаси, Ўзбекистон тикланиш ва тараққиёт фондига бир ой муддатда Шўманай туманида "Шоманай меридиан" корхонаси томонидан 2 гектар майдонга иссиқхона ташкиллаштириш учун 550 минг доллар миқдорида кредит маблағларини ажратиш чораларини кўришни топширган эди, дея ёзмоқда Kruz.uz Қорақалпоғистон хабар агентлигига асосан.\nБугунги кунда туман ҳокимияти томонидан "Шоманай меридиан" корхонасига 2 гектар ер майдони ажратилиб, Эрон давлатидан "Aruma evropa limited" корхонаси билан 400 квадрат метрлик питомник ва 1,1 гектар майдонга замонавий иссиқхона қуриб бериши учун 561 минг долларлик шартнома тузилди.\nХалқ банкининг туман филиали томонидан 500 минг доллар кредит маблағи ажратилди. Бундан ташқари, корхона ўз маблағи ҳисобидан 200 миллион сўмлик қурилиш ишларини олиб борди. Ҳозирги вақтда эронлик мутахассислар томонидан баҳоси 195,7 минг долларлик ускуналар олиб келиниб, қуриш ва ўрнатиш ишлари олиб борилмоқда. Мазкур объектни 1 ноябргача топшириш режалаштирилган.


Аллергия организмга таъсир қиладиган ёки тана билан алоқада бўлган, масалан, ҳайвонларнинг жуни, чанг ёки ари заҳри каби моддаларга иммун тизимининг жавобидир.\nАллергик реакцияни келтириб чиқарадиган модда «аллерген», деб аталади. Аслида, улар зарарсиз моддалар ҳисобланади. Аммо инсон танаси сезувчанлигининг ортиши сабаб, яъни иммун тизимидаги бузилиш оқибатида тана хавфсиз моддаларни хавфли, деб қабул қилади ва ҳимоя тизимини ишга туширади. Натижада эса бурун оқиши, кўз ёшланиши, қичишиш, тери тошмалари пайдо бўлади.\nХалқаро молекуляр аллергология маркази томонидан «Аллерген-специфик иммунотерапия асослари 1 халқаро мактаби» мавзуида 3 кунлик тренинг ташкил этилди.\nУшбу дарслар бутун республика бўйлаб аллерголог-шифокорларни бирлаштирди. Қорақалпоғистон Республикаси, Қашқадарё, Наманган, Фарғона, Самарқанд вилоятларидан келган шифокорлар соҳанинг етук мутахассисларининг маърузаларини тинглади. Мутахассислар иштирокида амалиётда учрайдиган турли аллергик хасталиклар масалалари муҳокама қилинди.\nТренинг Халқаро молекуляр аллергология марказининг халқаро консультантлари, жумладан, Грузия аллергология ва клиник-иммунология ассоциацияси вице-президенти, профессор Мая Готуа, Австрия Молекуляр аллергология ва иммунология халқаро университети асосчиси ва вице президенти, профессор Виктория Гариб ҳамда марказнинг клиник раҳбари Гулнора Жамбекова томонидан олиб борилди.\nУч кунлик дарслар аллергологиянинг бугунги кундаги асосий муаммолари ва уларга халқаро майдонда таклиф этилаётган ечимлар ҳақидаги тақдимотлари билан янада фойдали бўлди. Тренинг давомида аллергик касалликларнинг патогенези ва уларнинг молекуляр таснифига асосланган замонавий аллергик вакциналарнинг таъсир механизми, аллерген-специфик иммунотерапияни болалар ва катталарда қўллаш учун беморлар персонализацияси, аллерген-специфик иммунотерапия учун замонавий препаратларни қўллаш ва клиник протоколлар каби масалалар муҳокама қилинди.\n- Бу каби тренинглар нафақат ҳудудлардан келган шифокорлар учун, балки биз учун ҳам фойдали бўлди, – дейди Гулнора Жамбекова. – Турли ҳудудлардан келган аллергологларнинг турли хил беморлари ҳақида эшитиб шуни англаб етдикки, Ўзбекистон иқлим шароитига қараб аллергия турлари ҳам ўзгариб бораверади. Масалан, қуруқ иқлим шароитида яшовчи одамларни чанг ва босимга нисбатан аллергия кўпроқ безовта қилса, водийда яшовчи аҳоли ҳашаротлар, жумладан, асалари чақишидан катта зарар кўради. Тошкентда асалари чақиши водийдагичалик катта реакция берганини кўрмаганмиз.\nТадбир якунида иштирокчиларга сертификатлар берилди.


Опангизнинг жуфти ким? - Уч илдиз\nКулги устаси Обиджон Асомовнинг бир ажойиб аскиясини эшитганман; айрим таннозлар ўғилчасини етаклаб кўчага чиқса, бегона йигитларнинг олдида мени «Опа» деб чақиргин деркан… Эрга текканини яшириш, ўзини ҳали қиз бола қилиб кўрсатиш мақсадида шундай йўл тутаркан. Баъзи ёш оталар эса шунақа пайтда ўғлига мени «Ака» дегин, деб тайинлаб қўяркан.\nЧиндан ҳам кулгили гап. Кўнгил кўчалари одамзодни не кўйларга солмайди, дейсиз. Бироқ, ҳаётда, ўз оилаларида ҳам «Опа»га айланиб кетишган айрим оналарни қандоқ тушуниш мумкин?\nШаҳримизда айрим ёш оналар – Она ёхуд ойи, ая деган мўътабар сўзни эшитишдан мосуво. Томдан тараша тушгандек Онани – Опа дейиш нега бунчалик «оммалашиб» кетмоқда? Муомала мезони бузилмаяптими?\nҲар бир қавмнинг ўз номи бор. Сени туққан, кўксидан сут бериб эмизган аёл – Онанг бўлади! Ул мўътабар зотни самарқандча, қашқадарёча, сурхондарёча шевангда Эна, бухороча – Нана, бошқа шеваларда – Ойи, Ая, Волида десанг ҳам майли. Туркий лисонимизда Она сўзининг синоними бисёр. Энг муқобили – Она!\nОтанг кимлигини таърифлаб ўтиришимизга ҳожат бўлмаса керак. Отажонингга ҳам эркаланиб – Дада, Ада десанг, айб эмас. Ишқилиб, ўзинг тушунибтушунмай, Пахан, демасанг бўлгани. Ўрислар ҳам отец ё папасини «Пахан» демайди. (Пахан – қамоқхонадаги зўравонларга нисбатан айтилса керак…) Оғизга носни солиб, «биззи пахан ундоқ иш қилади» ёки «биззи бобой бундоқ қилади» дейиш аслида падарибузрукворга нисбатан ҳурматсизликдан бўлак гап эмас!\nОилада сендан каттаси ўғил бўлса – Ака. Унинг ҳам ҳурматини жойига қўй. Исмини айтиб, сенсирамагин. Билъакс, қай биринг ака ё укалигинг билинмай қолади. Акангнинг жуфти ҳалолини – Янга дегин. Баъзи шеваларда – Келинойи, Кеннойи, Кеннайи, Чеча дейилиши ҳам мумкин. Булар – тилимизнинг бойлигидан. Янгангни зинҳорбазинҳор Опа демагин (Буни қарангки, кеннойисини – Опа деб чақирадиганлар ҳам йўқ эмас). Беандишалик бўладия! Келинни опа десанг, унинг эри, яъни ўз аканг сенга «почча» ҳисобланиб қолмайдими?!\nОилада сендан каттаси қиз бўлса – Опа! Ҳақиқий опанг ўша бўлади! Ҳар қандай қизалоқ укалик бўлган пайтиданоқ табиий равишда Опа деган эъзозли номга мушаррафдир.\nОпа деганимиз шунчалик эъзозга лойиқки, Она каби меҳру мурувват кўрсатишга угина қодир. Она уйда йўқ маҳалда унинг ўрнини меҳрибон опалар баҳоли қудрат боса олиши мумкин. Оналарини эъзозлаб, опа дегувчилар ҳам эҳтимол шундай туйғуларга сармаст бўлгандирлар. Барибир, Она ўз ўрнида, Опа эса – опалигича қолиши лозим.\nЭнг бой тилимизда ҳам Опа сўзининг синонимини эшитмаганман. Инсоннинг энг яқин қариндошлари, бир қориндан талашиб тушиб, битта сийнадан сут эмган жигарбандлари – ака, опа, ука, сингилнинг бошқача номлари бўлмаса керак.\nОпанинг эри – почча бўлади, вассалом!\nПочча деганимиз ҳам оиламизнинг энг азиз кишисидир. Келин қанчалик яқин бўлса, оилада куёв ё поччанинг ҳам ўрни ундан каммас.\nОнасини «опа» дейдиганлар Отасини ким деб чақиришаркин? Ахир, Опанинг эри – Почча бўладику?! Отани «Почча» дейиш қанчалик хунук, беўхшов эшитилса, Онани «опа» дейиш ҳам худди шундай эриш туюларкан. Бир мантиқсиз гап навбатдаги мантиқсизликни пайдо қилмоқда.\nКўчакўйда, ишхоналарда ҳам бирор аёл билан опаука тутунсак, албатта «поччамиз ким»лигини сўрашниям унутмаймиз.\nДемак, Она билан Опанинг фарқи бор.\nТошкентлик бир жияним ўзича кулги қилганди: «Ия, сиз опайиззи она деркансиза? Нима у – ооннаа?..»\nЎз оналарини Опа деб тили чиққан ўғилқизларда заррача гуноҳ йўқ. Гўдаккинага ўзингни ким деб таништирсанг, шундай чақираверадида. Самарқандлик бир жўрам онасини ҳанузгача «чеча» деб чақиради. Катта ҳовлида амакиларига қўшилиб, ўша оиланинг катта келини ҳисобланмиш Онасини шунақа дейишга ўрганиб қолганмиш. Ақли кирганида эса Она дейишга тили келишмас эмиш…\nЭшитган қулоққа жуда кулгили. Бироқ, тасаввур қилинг, катта шаҳарда, ё бир вилоятда ҳамма онасини «чеча» дейиши одатга айланиб қолса борми?..\nФарғоналик бир дўстимиз «онани бизда буви дейишади» деганида, ёқамни ушлагандим. Ахир, отаоналарнинг оналари буви бўлмайдими? Йигирма яшар ёшгина онасига ўғли ёки қизалоғи «буви» деб мурожаат қилсая. Уни «қаритиб» қўйганлари шу бўлмайдими? Мантиқан ўйлаб қаралганда бувининг ҳам оилада ўз ўрни бўлади. Унинг турмуш ўртоғини бува деймиз.\nАна, туғуруқхона эшиги олдида бахтиёр инсон гул кўтариб турибди. Оталик бахтига мушарраф бўлганидан қувончи ичига сиғмайди!\nТуғруқхона эшигидан унга ким пешвоз чиқмоқда? Чақалоғини кўтариб чиққан аёл ўз фарзандига Онами ёки Опа?..\nNext story Эрни «ака» дейдими?


Russia ёки Russell? Грузиялик курашчи бош кийими атрофидаги можаро - BBC News O'zbek\nRussia ёки Russell? Грузиялик курашчи бош кийими атрофидаги можаро\nШери Райдер, BBC News\nДэвид Лобжанидзе, BBC Monitoring\nЯнгиланди 19 феврал 2019\nСурат манбаси, Jaba Kvelashvili\nҲамма гап қайси тарафдан қарашга боғлиқ\nСовуқ ҳавода машқ қилаётган пайтда бошни иссиқ асраш маслаҳат берилади. Бироқ бошини иссиқ тутишни хоҳлаган курашчи бош кийими туфайли матбуот эътиборига тушиб "боши балога қолиши"ни туш кўрганмиди?\n13 февраль куни Грузиядаги янгилик веб-сайтлари миллий курашчилар жамоаси сафида чопиб бораётган курашчи Жаба Квелашвилининг фото суратини эълон қилдилар, Жабани бошига "Россия" деб ёзилган шапкани кийишда айбладилар.\nПостсовет ҳудудида яна бир аёл президент, ким у?\nРоссия таъсир доирасини сақлаб қолиш учун можаро истайдими?\nБунга жавобан Жаба Квелашвили ўзининг "нафратларга сабаб бўлган" бош кийимининг бошқа томондан олинган фото суратини эълон қилди.\nСуратда шапкадаги ёзув Россия эмас, Рассель экани кўриниб турарди.\nOn.ge ва Tabula.ge веб-саҳифалари ўз мақолаларини олиб ташладилар ва кечирим сўрадилар.\n2008 йили Россия билан Грузия ўртасидаги урушдан кейин биргина ёзув нега бунча ғазабга сабаб бўлганини англаш қийин эмас.\nБош кийимини бошқа нуқтадан олинган фото суратини эълон қиларкан, Жаба Квелашвили "келинг, бизга кўнгил хотиржамлиги билан машқ қилиш ва бор диққат-эътиборимизни спортга қаратишга рухсат беринг", деб ёзди.\nАна ундан кейин социал медиа фойдаланувчилари хато устидан кулишни бошладилар.\nOn.ge веб-сайти ўз хатоси учун кечирим сўраш билан бирга онлайн фойдаланувчиларининг айрим муносабатларини ҳам эълон қилди. Улардан бирида "Гладиатор" бадиий фильми Рассель Кроунинг фото сурати қўйилиб "Мен Расселман" деб ёзилганди -"Je suis Russel".\nНега қайси тарафдан қараш муҳим?\nИнтернет фойдаланувчилардан бири Шаҳзода Уильямнинг (Reuters ахборот агентлиги тасвирга туширган) икки фото суратини эълон қилди. Унда турли нуқталардан олинган фото сурат қандай фикрларга етаклаши мумкинлиги яққол кўринади.\nЯна бир Интернет фойдаланувчиси Грузиянинг машҳур Rustavi-2 TV телеканалининг микрофонини эълон қилган ва Интернет саҳифаларга савол берган: "Tabula, On.ge, Rustavi-2 микрофонида ҳам Russia деб ёзилган. Сизлар буни билармидингиз?"\nFacebook фойдаланувчиси Zaza Kevlishvili ҳам ҳазил қилган: "Актёр Kurt Russellнинг фамилиясида ҳам RUS бор. Ўйлайманки, бунинг учун ҳам ваҳима кўтариш керак."\nСовет Иттифоқи парчаланганидан кейин Грузия мустақилликка эришди ва АҚШнинг тобора кучайиб борган иқтисодий ва сиёсий таъсири остига тушди.\nБу эса Россия хавотирига сабаб бўлмай қолмади.\n1993 йили бўлгинчилар Абхазиядан Грузия қўшинларини деярли буткул сиқиб чиқардилар ва ўзларини мустақил деб эълон қилдилар.\nХалқаро ҳамжамият тан олмаган давлат Россия таъсири остида қолди.\n2008 йили Грузия ажралиб чиққан Жанубий Осетияга қўшин киритди.\nБунга қаршилик кўрсатган Россия Грузия армиясини сиқиб чиқарди ва ҳудуд устидан назоратини ушлаб турибди.\nМДҲ, Ўзбекистон, Тошкент: Постсовет ҳудудида яна бир аёл президент, ким у?\nРоссияпарастми ёки демократ? Унинг сайланиши шундоқ ҳам ҳассослашиб қолган демократияга берилган кучли зарбами? Бу ҳозир Грузиянинг янги сайланган илк аёл президенти атрофида бўй кўрсатаётган саволлар бўлади. Аммо аёл номзод мустақил Ўзбекистон учун ҳам янгича воқеълик эмасди.\n29 ноябр 2018\nДайжест. Ўзбекистон: Мигрантлардан бир йилда 8 млрд доллар келди. Тожикистон ва Қирғизистон чегарасида нима гап?\nҚозоғистон: Европа Парламенти халқаро тергов ва санкцияларга чақирди, Нур-Султоннинг жавоби кескин бўлди\nРоссия Украинага бостириб кирадими: Женевада шошилинч музокаралар бошланмоқда\nСаудия Арабистони: Қизлар жинсий таҳқирланаяптими? Асоссиз мишмишлар учун қамоқ жазоси эслатилди. Подшоҳликда вақтихушлик ортмоқда\nРоссия: Москва Жомеъ масжиди ёнида ярим яланғоч фотосессия – жиноий иш очилди


Болаларнинг ўсишида ёрдамлашиш 24 — Dilkashradio.com\nАссалому алайкум азиз радио мухлислари! Бугунги эшиттиришимизни биз болаларнинг руҳий ўсишига бағишлаймиз. Руҳий ўсишнинг босқичларини эса биз Муқаддас Китобда баён этилган буюк пайғамбарларидан бири бўлмиш Шомуилнинг ҳаётида кўзатишимиз мумкин. Бу босқичлар болалаларимизнинг тарбиясида уларнинг туғилишидан бошлаб то руҳий вояга етишларигача намуна бўлиб хизмат қилиши мумкин. Энг аввало эса биз Ханна, каби фарзандларимизни Худонинг қўлларига топширишимиз керак. Болани Худонинг қўлларига топшириб, уни ёлғиз қолдирманг. У учун ғамҳўрлик қилинг.\nҚорнингизда бола борлигини билишдан бошлаб то уч ёшгача у учун доимо ибодат қилинг, токи у Худо уни севишини ва ғамҳўрлик қилишини тушунсин ва буни оддий ҳақиқатлар билан таништиринг. Иккинчи босқичда эса 4 ёшдан то 6 ёшгача бўлган болаларга биз Худонинг амрларини ва Худога бағишлашни ўргатишимиз керак. Бу босқичда бола билиши керак бўлган энг муҳим нарса бу – Худованд ва ибодат ҳаётимизда қандай ўрин эгаллашини, ҳамда ибодатнинг мақсадини билиб олишдадир. Айнан шу ёшда Ханна ўз ўғли Шамуилни маъбадга олиб бориб, деди: Уни Эгамга бағишладим, умр бўйи Унга аталган бўлсин” Учинчи босқичда, яъни 7 ёшдан то 9 ёшгача болалар Худованд уларни севишини ва улар учун ғамҳўрлик қилишини кўришлари керак.\nАйнан шу босқичда сизлар болаларга Худовандга умид боғлашни ўргатишингиз керак ва айнан энди улар Худованд ибодатларингизга қандай жавоб бериши ҳақида ҳикояларни эшитишлари керак. Бу босқичда бола мустақил равишда ибодат қилади, бироқ сизнинг ёрдамингиз билан албатта. Шомуилнинг болалиги ҳақида ўқисак, шундай сўзларни топамиз: ёш Шомуил эса Эгамизнинг ҳузурида ўсиб-улғайди”.\nТўртинчи босқичда, таҳминан 10-11 ёшдаги болаларимиз руҳий ўсишлари учун ибодат қилишлари керак. Шу босқичда болага унинг ўсишини кўришига ёрдам беринг. Ҳеч қачон уни танқид қилиб, бундай айтманг: Храктеринг ўзгариши учун ибодат қилсанг яхши бўлади, деб. Уни руҳлантиринг, у имонда ўсаётгани учун мақтанг.\nШоҳлар китобининг 2 бобида биз Элахнинг ўғиллари ҳақида ўқиймиз. Улар ўз оталарига қулоқ солмасдан, Худога қарши кўп ёмон ишлар қилиб юрдилар. Шомуил ҳақида эса биз яхши гувоҳликни ўқиймиз: “ёш Шомуил эса улғайиб, Эгамизнинг ва ҳалқнинг олқишига сазовор бўлаётган эди”.Кейинги парчаларида биз Шомуилнинг Худованд билан гаплашиши, Унга бўйсуниши ҳақида, Худованд уни бошқариши ҳақида ўқиймиз. Ва Шомуилнинг болалиги шу сўзлар билан тугаб бизни олтинчи босқичга олиб келади: “Шомуил улғаяверди, Эгамиз доимо у билан бирга бўлди. …Исроил ҳалқи Шомуил ҳақиқатдан ҳам Эгамизнинг пайғамбари эканлигини билди”. Хурматли тингловчи фарзандларимизни Худованд учун бағишлаш деганда. Худованднинг амирлари бўйича тарбиялашни тушунмоғимиз лозим. Инсон ким бўлишидан қаъттий назар Худованд уни ўзгартиришга қодир. Шу жумладан болаларни хам. Хурматли тингловчилар келинг шу ерда сухбатимизни якунлаб сизлар билан келгуси эшттиришларимизгача хайирлашиб қолайлик. Хайр соғ омон бўлинглар.


ТОҒ ЕЧКИСИ БУРЖИ (22.12-20.01) ЕРКАК ВА АЙОЛЛАР ҲАРАКТЕРЛАРИ ҲАҚИДА - Tush tabiri\nТОҒ ЕЧКИСИ БУРЖИ (22.12-20.01) ЕРКАК ВА АЙОЛЛАР ҲАРАКТЕРЛАРИ ҲАҚИДА\nАвтор tushlartabiri На чтение 4 мин Просмотров 9 Опубликовано 23.09.2018\nТоғ ечкиси еркаклар ҳарактерлари ҳақида\nТоғ ечкис аёллар ҳарактерлари ҳақида\nТоғ ечкис буржи ҳар жойда топиш мумкун, бу бурждагилар тошдан тошга сакраб, жамоат зинасига чиқадилар. Ҳар доим фақат олдинга ҳаракат қилишади. Еҳтимол, улар ўзларини хос тарзда еътиборга олмайдилар. Уларни бирданига ажрата олмайсиз. Улар бошқаларга қарганда имконяти паст кўринади охир оқибатда бу бурждагилар ғолиб келишади. Улар билан курашиш деярли мумкин емас ва фойдасиздир. Тоғ ечкилари ўзларидан ўзиб кетканларни ҳурмат қилишади. Улар муваффақият, ҳурмат, кучлиларни яхши кўрадилар. Кўпгина бақувват ва шов-шувли одамлар уларни тенгсиз деб аташади.\nТоғ ечкилари ўз танқидларини тез ва ўйламасдан ифодалашлари мумкин. Лекин одатда улар ўзларига тушман қидиришмайди. Душман ортирмаслик учун у фикирларга қошилиш мумкун лекин бу шундай кўринади. Улар бошқалар фикрига қарши бормаслиги мумкун лекин охир оқибат ўз фикрида қатий туриб олишади. Улар жуда еҳтиёт бўлиб, ҳар қандай тўсиқлардан ва ўткир тошлардан айланиб ўтиб ўз марасига йетишади. Улар ҳаётда камдан кам қоқилишади.\nУларнинг кўзлари юлдузларга йўналтирилмайди, кўзлари ўзи билан билла бўлишади, оёқлари йерда махкам туради. Қашшоқлик, еҳтирос, панд-насиҳат, дангасалик ва бепарволик улар олдидаги тўсиқлар деб билишади.Бу бурж вакиллари дангасаликни йенга олмаганлар устидан ачиниш кўзи билан қарайди ва ўз йўлида давом етишади. Табиийки, Тоғ ечкиси буржида романтика туйғуси бор. Аммо улар ҳис-туйғуларнинг ўзларини кўр қилишига йўл қўймайди. Тоғ ечкиси буржи вакиллари сизни ҳурмат қилишини ҳоҳласангиз барча шартларга амал қилишингиз керак.\nТоғ ечкиси еркалари ўзлари атрофида ғишт деворини ўрнатдилар. У уятчан, лекин жуда кучли, ёқимли, аммо жуда шижоатли. У ёлғизликни афзал кўрадигандай туйилади, аслида удай емас. Яширинча, у оломонни бўйсундиришни яхши кўради, орзуларида у ажойиб роматик, лекин Сатурн табиатини чеклайди. Интизомнинг бу қатъий сайёраси унга хотиржам хатти-ҳаракатни, амалий ҳаракатлар ва жиддий ниятларни талаб қилади. Бу унинг хочидир ва у жуда оғир.\nБаъзида у ўткир хулқ-атворга ега бўлиши мумкин ва баъзан сизни кутилмаган ҳазил билан ажаблантириши мумкин. Юмшоқ ва ишончли бу бурж вакилини ташқарига айлантиринг ва сиз саргузашт ва ҳаяжонни қидирадиган қувноқ ва мулойим хаёлпарастни кўрасиз. Ва фақатгина айрим Тоғ ечкис буржидаги еркаклар яширин чуқур ҳарктерларини кўрсатиши мумкин. Сизга у ўқитувчи бўлиб ишласа мос келадигандай кўринади. Бундан ташқари, у сиздан кўра карийерасида муваффақият қозонишга интилади.\nУ ҳақида кеч очлиши мумкун бўлган гул деган фикир уйғонади. У ёшликда бойқуш каби жиддий ва доно бўлиши мумкин, лекин йиллар мобайнида у ўзини тутишида аста-секин бўшашади. Агар бу одатий бир тоғ ечкиси остидаги еркак бўлса, унда катта ёшида ёшликдан кўра ҳамма нарсада мукаммал бўлади. Буни яхсилаб ўйлаб кўриш керак. Бошқа бурж вакиларидаги еркаклар йиллари давомида ўз ҳусусиятларини йўқоца Тоғ ечкисида еса аксинча йиллари ўтиши билан яхшиланиб боради. Агар сиз биринчи навбатда газак кейин еса овқатланмоқчи бўлсангиз Тоғ ечкиси сиз учун яралган.\nОта сифатида уни махтаса арзийди. У доимо стол бошида ўтириб, ҳурмат ва итоаткорликни талаб қилади. Лекин бунинг ўрнига у севги ва фидокорликни тўлайди. У муборак туғилган кунларни, Янги йилни ва бошқа байрамларни ўтказмайди. Бу ота тез-тез жисмоний жазолашни қилишади сабаби болалар тарбияси бузулмаслиги учун.\nОдатда, Тоғ ечкиси буржидаги аёлни тасвирлаш қийин. Бу бурждаги аёллар музейда ё бўлмасам рақоса бўлишлари мумкун. Бу бурждаги аёллар жуда ехриросли, гозал аёллар сирасига киради ва еркакларни ром етишга уста. Еркаклар бу бурж аёллар ёнида ўзларини қахрамонлардек тасавур қилишадилар. Шу билан бирга, бу буржга киривчи аёллар, ҳотиржам, совуққон, йенгил бўлиши мумкин ва сиз бор кучингиз билан уни кўнглини олишингизга тўғри келади. Аммо у учун нима иш қилишингиздан қатий назар унга кучли бой бадавлат оилани ҳимоя қила оладиган ер кераклигини унутмаслигингиз керак. Тоғ ечикиси буржидаги аёллар — иш корйера соҳасида котта ютуқларга еришишлари мумкун. Сиз бу аёллар учун оила иккинчи ўринда деб ўйлашингиз мумкун лекин бундай емас. Улар учун оила биринчи ўринда туради.\nБу бурждаги аёл ёрқин гўзалликка соҳиблари ҳисобланишади. Уларнинг орасида камдан-кам ҳуник аёллар кўрасиз. Бироқ, у аёллар ўзларини чиройли деб ўйлашмайди. Ва уларнинг гўзаллигини доимо тасдиқлашингиз керак. Ҳеч қандай шаклда ноҳақликни ёқтирмаса ҳам, у ёшлигида ёлғон гапириши мумкин. Болалигида у катта аёлларга ўхшаб кетади ва кейин ёши ўтиб ёшига қараганда ёшроқ аёлга айланади.


ТЎҚҚИЗ ҲАЁТ —9—\n(асардаги барча воқеалар реал ҳаётдан олинган, қаҳрамонлар шахсияти ва воқеалар содир бўлган жойлар манзили ўзгартирилган) Тамом Дилшодни суд залига олиб қайтишаётганида негадир иккисининг юзида мамнунлик сезилиб турарди. Адвокатнинг тантанали ғалабаси ва биринчи марта жинояти қилганлиги сабаб Призидентнинг авфномасига эга бўлган Дилшод. Унинг енгилиги сабаби жиноят аслида бошқа кўз билан кўрилганда асло ўзгача далил ва исботлар эвазига эди. Улар турган машина чораҳага бурилганида, чап тарафдан отилиб чиққан “Тез ёрдам” машинаси катта тезликда чироқларини бўкиртирганча Г. шаҳри марказий шифохонасига қараб елиб кетди. Сув бўйида ўлим билан олишиб ётган бир йигитни топилганлиги бутун касалхонага шов шув бўлиб тарқалиб кетди. Келини Маржонанинг ўзидан ўзи жони узилганлигини хамон патаманатологлар билан бир муросаага киролмаётган Нуржаҳоннинг отаси Аваз ака фиғони фалакка чиқди. “ Соппа соғ қиз. Юраги зўриқиб вафот этган. Хеч қандай таъсир изи кўринмайди. Ўз уйқусида жон берган” Аваз ака довдираган куйи зинадан тушди. Бироқ уч кун олдин вафот этган (суиқасд сабаб) рафиқасини биринчи марта йўқлигини ҳис қилди. Юраги бироз санчиб турса хам ўзини тутганича иккинчи поғонага қадам қўйди. Аммо шу пайт ер қимирлагандек туюлдими, Иккинчи ва учинчи поғоналар орасида қадами қайрилиб кетиб нақ тўққизта пиллапоялар узра думалаб тушиб ерга боши билан санчилди. Уни бошини кўтаришганида жони узилиб бўлган экан. Нуржаҳоннинг бир ўзи на овқатини холи бор на оромини, тор каталакдек хонасидан чиқмай ўтирган эди. Ташқарида ит ҳургани кейин эса кимларнингдир кириб келгани қадам товушлари тапилагани эшитилди. Улар вафот этган қизнинг вакиллари бўлишса керак, Аваз аканинг укаси Анвар ака улар билан уч соатлаб мехмонхонадан чиқмай гаплашиб қолди. Кейин улар кетди. Хонага бошига дўппи кийган азадор амакиси Анвар ака кирганда Нуржаҳон хали хам шифтга термулиб ётарди.\n— Хаммаси сен итнинг касофати билан бўлди. ўшқирган бўлди аммо ўлганни тепгандек гапиришни нима кераги бор?\n— Онанг хам отанг хам келин хам сен даъюснинг касрига ўлиб кетишди. Нуржаҳон индамади.\n— Сенинг ҳаромизода болангни адвокатлари келишди. Шу чоқда Нуржаҳон ялт этиб амакисига қаради. Кўзида алақандай меҳрми ёки қизиқишми ғалат бир туйғу акс этди.\n— Агар 72 соат ичида унга оталикни олсанг хаммаси жойида, йўқса Суд сени жиноий жавобгарликка тортади. Яхшиям Прокротурада қайним ишлайди. Жонимга оро кирди. Йўқса сени номусга тегиш, зўрлаш, қасддан одамнинг ҳаётига жабр қилишда айбланиб кесилиб кетардинг.\n— Бу кунимдан ўлганим яхши амаки. пичирлади Нуржаҳон йиғлагиси келди.\n— Нима деганинг бу нокас??!\n— Мен СПИДман\nФаҳриддин кўзини очганида касалхонанинг жонлантириш бўлимида ётарди. Боши тепасида унга жилмайиб қараб турган Камолани кўриб хаяжонланиб кетди.\n— Сен ?\n— Мен бу ерга қандай келиб қолдим?\n— Бўшаган таблеткалар қутисини опангиз топиб олибди. Дарҳол менга сим қоқдилар. мендан сизни қаерга кетиб қолган бўлиши мумкинлигини сўради. Мен эса фақат битта жойни билардим. Сизи излаб биз илк марта танишган ердан топдим.\n— Мен ахмоқни кечир. Дунё кўзимга қоронғу бўлиб кетганди ахир.\n— Йўқ Фаҳриддин ака! — севинч кўз ёшларини тиёлмади Камола : — Сиз ўлмайсиз!\n— Бу нима деганинг. Қўрқиб кетди Фаҳриддин\n— Сизда ҳеч қандай касаллик йўқ экан. Тантанали ҳушхабарни айтди Камола хамон йиғларди.\n— Ха мени кечир. Сени алдаганим учун. Фаҳриддин энди ҳақиқатни айтиши кераклигини англади : — Менда чинданам ҳеч қанақа рак касалиги йўқ эди. Аммо. Менда бошқа касаллик\n( тилини тишлади у) Менда ВИЧ вируси аниқланганди. Камола бирам майин жилмайиб кулдики, Фаҳриддин қиз бу гапни эшитиб ақлдан озиб қолди, деб ўйлади.\n— Хатолик бўлган!! Севиниб кетди қиз хамон Фаҳриддининг билагидан қўлини олмай унга энг чиройли ҳушхабарни айтди:\n— Сиз деб бошқа касал одамнинг ташхисини айтиб юборишган экан! Сиз.\n— Бундан чиқди ,? довдиради Фаҳриддин на кулишни ва на йиғлашни биларди\n— СОППА СОҒСИЗ! Фаҳриддин Камолани қучганча тинмай йиғларди. У бир кун бўлса хам Ҳаётнинг нақадар ширин эканлигини, муҳаббат нақадар тотли ва суюкли бўлишини вақт эса аслида фақат бахтни қис қилгандагина ўз маъносига эга эканлигини тушуниб етди. Яқинларингиз ва ўзингиз учун доимо соғ саломат бўлинглар яхшилар! Яхшилик қилишдан асло чарчаманг! Эътиборингиз учун катта рахмат!\nDaxshatli voqealar 104 toqqiz hayot\nK O Z G U [M_i_S_t_I_k_A] 174\n2017 yil yoz oylari 15-iyun.Maxmudovlar oylasi.Tongi 07:00.Shaxnoza baqirganicha qochib yurardi:Aa yoq toxtang!unday qilmang.Men sizga toxtang didim yoqsa sizda... Bir muxabbat tarixi 5-qism215\nImron Shahnozani rosa qidirdi lekin xech qayerdan topa olmadi. Xatto X.S dan xam suriwtirdi. Lekin foydasi bo'lmadi. Oxiri ichidegini jiyani Dildoraga yori...


2020 йил 28 июль куни “Барқарор ривожланиш мақсадларини Осиё-Тинч океани минтақасида имплементация қилишда COVID-19 кўрсатадиган таъсир: бунда парламентларнинг роли қандай бўлиши керак?” мавзусида халқаро онлайн конференция бўлиб ўтди\nПандемиядан кейин самарали тикланиш учун бирлашиш керак\nБугун “Барқарор ривожланиш мақсадлари ва барқарор ижтимоий тараққиёт: COVID-19 асоратларидан кейин самарали тикланиш” мавзуида видеоконференцалоқа шаклида халқаро форум бўлиб ўтди.\nГлобал мунозаралар туркуми «БМТнинг 75-йиллиги: келажакка назар»\nМаълумки, БМТнинг 75-йиллиги муносабати билан туркум глобал мунозаралар ташкил этилмоқда. Ижтимоий ривожланиш жумладан, маданият, соғлиқни сақлаш ва меҳнат масалаларига бағишланган навбатдаги форум жорий йилнинг 21 июль куни “Барқарор ривожланиш мақсадлари ва барқарор ижтимоий ривожланиш: COVID-19 асоратидан самарали тикланиш» мавзусида ташкил этилади.\nАмалдаги “Архив иши тўғрисида”ги Ўзбекистон Республикаси Қонунига мувофиқ тугатилган ташкилотлар ҳужжатларини давлат архивига топширилиши белгиланган. Бу эса, давлат архивларида Миллий архив фонди (доимий сақланадиган) ҳужжатларнинг сифатли сақланишига, яъни сақловхоналарда жой танқислиги муаммосини юзага келтириш билан бир қаторда нодавлат архивларни ривожлантиришга тўсқинлик қилмоқда.\nМеҳнат терапиясини қўллаш тартиби нимани англатади?\nҚонун ижодкорлиги — мураккаб жараён. Унинг ҳар бир босқичини инсон ҳуқуқ ва манфаатларини таъминлаш нуқтаи назаридан келиб чиқиб, амалга ошириш муҳим вазифа саналади. Чунки одамлар қонунларнинг таъсирини ўз ҳаётида, турмушида сезмас экан, бундай ҳужжатларни қабул қилишдан ҳеч қандай наф йўқ.\nНогиронлиги бўлган шахсларга оид қонун лойиҳаси иккинчи ўқишга тайёр\nҲаётий талаблар, ҳаётий эҳтиёжлар, ҳаётий ҳақиқатлар... Инсон учун, унинг фаровон яшаши учун яратилаётган шарт-шароитлар, қўйилаётган аниқ мақсадлар ва уларнинг самарали амалга оширилишида айнан ушбу жиҳатлар инобатга олиниб, ҳаётимиз кўзгусида акс этмоқда.\nКўп болали оила: амалиётдаги турли хил ёндошувлар бартараф этилади\nҚонун лойиҳасидаги моддалар қанчалик пишиқ-пухта бўлса, ундаги нормаларнинг ишлаши ҳам бардавом бўлади. Шундан келиб чиқиб, Олий Мажлис Қонунчилик палатасида бир қатор қонун лойиҳалари халқ вакиллари томонидан карантин қоидаларига амал қилинган ҳолда онлайн режим шароитида маромига етаказилмоқда.


“Снос”: Расул Кушербаев қўлига президентнинг сурати ва болта кўтарган сурхондарёлик аёлнинг иши бўйича депутатлик сўрови юборилганини маълум қилди - Darakchi\n“Снос”: Расул Кушербаев қўлига президентнинг сурати ва болта кўтарган сурхондарёлик аёлнинг иши бўйича депутатлик сўрови юборилганини маълум қилди\nЖАМИЯТ 14.02.2020, 09:25\nАввалроқ, Сурхондарё вилояти Сариосиё туманида истиқомат қилувчи аёл уйи бузилишидан норози бўлиб, видеомурожаат қилгани ва бунга ҳокимликнинг муносабати тақдим этилган эди.\nАйни пайтда депутат Расул Кушербаевнинг маълум қилишича, Сариосиё туманидан Холбиби Донаева иши бўйича олиб борган ўрганишлар якуни бўйича "парламент назорати" тартибида Сурхондарё вилояти ҳокимига депутатлик сўрови юборилди.\n“Гап шундаки, ушбу фуқаро бир ойча аввал мурожаат қилиб, уй жойининг ноқонуний бузилишидан сақлашда ёрдам сўраганди.\nҚонуннинг ушбу талабларидан келиб чиқилса фуқаро ҳокимиятнинг қарор билан ажратиб берган ҳужжатига ишониб иморат қургани учун ундан уйни буздириш мақсадида ушбу қарорни бекор қилиш мумкинмас.\nШу боис, ушбу ҳолатда қонунга амал қилинмагани юзасидан тушунтириш бериш, фуқаронинг ҳуқуқларини ҳимоя қилиш ва камчиликка йўл қўйганларга чора кўришни сўраб вилоят ҳокими Т. Боболовга сўров юборилди.\nУмид қиламизки, бошқа ҳудудларда юқоридагидек вазиятда қонун талабларига сўзсиз риоя этилади ва қайтариб олиш чораси ҳақиқатан ҳам ўзбошимча, қонуний ҳужжатга эга бўлмай туриб эгаллаб олинган ерлар доирасида бўлади”, — дея, муносабат билдирган депутат.\n«Nurafshon City»ни қайси хорижлик компания қуриши маълум қилди


13:44 09.08.2017 (Янгиланган 13:46 09.08.2017) Ҳавола олиш\nПоезд соатига 120 километр тезликда ҳаракатланади. Бағдод, Олтиариқ тумани, Марғилон шаҳри, Қува тумани ва Асака шаҳрига тўхтаб ўтади\nTOШКЕНТ, 9 август — Sputnik. 8 августдан бошлаб Қўқон, Марғилон ва Андижон шаҳарлари ўртасида электропоезд қатнови йўлга қўйилди. Бу ҳақда Подробно.уз хабар қилмоқда.\nҚарши-Китоб йўналишида тезюрар электропоездлар йўлга қўйилади\nУшбу йўналишлар учун “Ўзбекистон темир йўллари” акциядорлик жамияти томонидан 5 электричка модернизация қилинди. Натижада вагонларнинг ички ва ташқи кўриниши бтукул ўзгарди. Вагонларга кондиционер, замонавий ўриндиқлар ўрнатилди. Хориждан яна 10 электропоезд келтириш режалаштирилган. Ҳар бир электропоезд 6 вагондан иборат.\nМутахассисларнинг қайд этишича, биринчи синов муддатида қатнайдиган поездлар енгил автомобилга нисбатан манзилга 40 дақиқа тезроқ етиб боради. Поезд соатига 120 километр тезликда ҳаракатланади. Бағдод, Олтиариқ тумани, Марғилон шаҳри, Қува тумани ва Асака шаҳрига тўхтаб ўтади.\nЭслатиб ўтамиз, Ўзбекистон президенти Шавкат Мирзиёев шу йил 22-23 июнь кунлари Фарғона вилоятига ташрифи давомида Қўқон, Марғилон ва Андижон шаҳарлари ўртасида электропоезд қатновини йўлга қўйиш бўйича топшириқ берган эди.


Яман - Parstoday\nмай 08, 2021 11:26\nЯман халқи Халқаро Қудс кунини мамлакатнинг турли вилоятларида катта шукўҳ билан ўтказдилар.\nЯманнинг учувчисиз учоғи Саудия Арабистонидаги Қирол Холид авиабазасига зарба берди\nапрел 25, 2021 12:35\nЯман армияси ва халқ қўмиталарининг дронлар бўлинмаси Саудиянинг Асир вилоятидаги "Қирол Холид" базасини яна бир бор нишонга олди.\nапрел 07, 2021 16:59\nапрел 05, 2021 12:14\nПентагон вакили Қўшма Штатлар Саудия Арабистонини ҳимоя ва мудофаа қилишни жиддийлик билан давом эттиришини айтди.\nмарт 27, 2021 12:28\nБМТнинг гуманитар масалаларни мувофиқлаштириш идорасининг матбуот котиби Яманда инсоний бўҳрон шиддат олишидан хабар берди.\nЯманнинг Маъриб вилоятида Американинг учувчисиз самолёти уриб туширилди (видео)\nмарт 25, 2021 12:29\nЯман армияси чоршанба куни ваъда қилинганидек, Яманнинг Маъриб вилоятида Саъудия Арабистони тожовузкор коалициясига тегишли АҚШ дронини йўқ қилиш тасвирларини тарқатди.\nСаъудия Арабистоннинг Баҳрайндаги ҳарбий амалиётлари оқибати\nмарт 13, 2021 16:58\nСаъудия Арабистонининг Баҳрайнга қарши юриш қилганига ўн йил бўлмоқда. Саъудия Арабистони 2021 йили 14 март кунида Баҳрайн халқининг қузғалони билан қарши курашиш мақсадида Баҳрайнга ҳарбий амалиётини бошлади. Шундай савол туғиладиким, Саъудия Арабистонининг бу сайъ-ҳаракати ички ва минтақавий масалада нима тасир етказди?


Севара Назархонни 40 ёшга тўлгани билан табриклаган Обид Асомов: «Билиб қўй, мухлисларинг сардори менман!» » Ўзбекистон янгиликлари – Zamin.uz\nСевара Назархонни 40 ёшга тўлгани билан табриклаган Обид Асомов: «Билиб қўй, мухлисларинг сардори менман!»\nТаниқли хонанда Севара Назархон 23 декабрь куни 40 ёшга тўлди. Шу муносабат билан, кўплаб санъаткорлар қатори, машҳур сўз устаси Обид Асомов ҳам хонандага Instagram орқали табрик йўллади. Бу ҳақда «Дарё» нашри хабар берди.\n«Севара, синглим, роса совуқ кунда туғилган экансан, лекин, қизиғи, жуда қайноқ қалбли инсонсан. Ҳар бир айтган қўшиғинг юрагимизнинг энг чуқур жойигача етиб боради», — деб ёзди Обид Асомов ўз табригида.\n«Ер юзи бўйича мухлисларинг бор, мен ҳам шулар қаторида. Лекин, билиб қўй: мухлисларинг сардори менман!», — дея ҳазил қилди таниқли сўз устаси.\n«Оиланг бахтига, фарзандларинг ҳамда биз, мухлисларинг бахтига соғ бўлишга мажбурсан! Туғилган кунинг муборак бўлсин!», — дея қўшимча қилди Обид Асомов ўз табригида.\nТеглар: таниқли юрагимизнинг Туғилган мухлисларинг ёзди орқали\n18:17 Обид Асомов: “Ўғлимнинг Обид Асомовдек отаси бор, мен эса етимман”


Биз алкоголга қаршимиз » "Оқдарё овози" газетаси\nГИЁҲВАНДЛИК - XXI АСР ВАБОСИ\nСўнгги йилларда юртимиз ва миллатимиз учун ёт бўлган, келажак авлод томирига болта урадиган, XXI аср вабоси номини олган - гиёҳвандлик иллати кириб келди. Гиёҳвандлик халқаро луғатда норкомания - яъни телбаликка мойиллик маъносини англатади. Гиёҳвандлик - бу кайф берувчи гиёҳларни (кўкнор, наша, гашиш, опиум, героин ва ҳ.к) истеъмол қилиш ва турли канцероген токсин моддаларни ҳидлаб юришдир.\nҐеч бир инсон онасидан гиёҳванд бўлиб туғилмайди. Бу оқ ажал домига айниқса ёшлар (шу жумладан қизлар ҳам) меҳнатга бўйни ёр бермайдиган, оиласи нотинч, иродаси заиф, ота-онасининг назоратидан четда қолган, бировнинг гапига тез ишонадиган ўсмирлар йўлиқади. Гиёҳванд моддани аввал билиб-билмай аламини унутиш ёки қизиқиб, ўртоқлари ва дўстларидан ажралиб қолмаслик, бошқалардан кам бўлмаслик мақсадида бир маротаба татиб кўрган йигит ёки қиз ўзининг "ажал жари" ёқасига қандай қилиб келиб қолганини билмай қолади. Гиёҳванд моддалар одамнинг марказий асаб тизими - бош мияга таъсир этиб, аста-секинлик билан унга ўрганиб қолишига олиб келади. Чунки гиёҳванд модданинг озгина миқдори ҳам авваламбор севинч, хурсандчилик, ҳис-туйғуларни вужудга келтиради. Шу тарзда адам аста-секин руҳий ва жисмоний жиҳатдан гиёҳванд моддага ўрганиб қолади. Яъни наркотик моддани қабул қилгандан сўнг унинг кайфияти кўтарилади, ҳаётдаги икир-чикирлардан, ташвишлардан қутулгандай бўлади. Наркотик модданинг таъсир вақти ўтгандан кейин, яна наркотик моддани истеъмол қилмаса, ўзини қўярга жой тополмайди. У нима бўлса ҳам, қандай йўл билан бўлса ҳам, гиёҳванд моддани топишга ҳаракат қилади. Бу йўлда у энг разил,энг қабиҳ, энг жирканч жиноятларга қўл уришдан ҳам қайтмайдиган даражага етади. Ўғирлик қилиш, бировнинг жонига қасд қилиш, ҳатто ота-онасини ўлдиришга ҳам тайёр бўлади. Чунки у қандай бўлса ҳам гиёҳванд моддани топиши керак ва уни истеъмол қилиши шарт бўлиб қолади. Дунёда содир этилаётган жиноятларнинг 50 фоизини гиёҳвандлар содир этар экан, гиёҳванд моддаларни қабул қилганида аввалига у одамга яхши кайфият бағишлаган бўлса, энди унинг таъсири тескари томонга ўзгара боради. Гиёҳванд депрессия, яъни тушкунлик, қўрқув, ваҳима, тутқаноқ ҳолатига тушади, кўзига мавжуд бўлмаган, ғайритабиий воқеа-ҳодисалар, нарсалар кўрина бошлайди. Хотира хиралашади, оғир руҳий касаллик психоз бошланади, кучли оғриқлар, кўнгил айниши, бош айланиши, ҳушдан кетиш, охир-оқибатда инсонни ўлим билан туговчи фожиага олиб келади.\nГиёҳвандларда ўпканинг яллиғланиши, рак касаллиги ва бошқа касалликларга чалиниш гиёҳванд модда қабул қилмаганларга нисбатан 10 баробар юқори бўлар экан. Гиёҳвандлар кўпинча, гиёҳванд моддаларни томирига укол қилиш орқали қабул қилади. Бир щприцдан бир неча наркоманга укол қилиш уларга қулай ва бунинг натижасида ОИВ/ОИТС, гепатит ва қон орқали юқадиган бир қанча юқумли касалликларни ўзига юқтириб олади. ОИТС касаллиги билан оғриган беморларни текшириб кўрганда уларнинг 70 фоизи гиёҳвандлар эканлиги аниқланган. Ґатто энг кучсиз гиёҳванд модда истеъмол қилиб юрган аёлдан дунёга келган фарзанд ҳам гиёҳванд моддалар асоратлари билан туғилади ва у узоқ яшамайди. Гиёҳванд йигитларда юқоридаги асоратлардан ташқари, бепуштлик, жинсий заифлик ҳам юзага келади. Гиёҳванд одам ҳам оиласига, ҳам жамиятга оғир юк бўлиб, ахлоқ доирасидан чиқиб кетган ва тубанликка юз тутган масъулиятсиз бир махлуққа айланади. Қолаверса, гиёҳвандлик йўлига кириш ўз-ўзига суиқасд қилиш ва ўз яқинларига тажовуз ва хиёнат қилиш демакдир.\nХўш, гиёҳвандлик шундай оғир фожиали касаллик экан, бундан ёш авлодни ва келажагимизни қандай сақлашимиз керак?\nБунинг энг мақбул йўли, барчанинг қўлидан келадиган ишончли ва осон йўли тўғри тарбиядир. Аввало тарбияни оиладан ота-оналар, ўқув муассасаларида ўқитувчилар ва устозлар ёшларимизга тўғри йўл кўрсатиши зарурдир. Ґаётнинг мазмуни, инсон умрининг моҳияти, у қандай эзгу мақсадни адо этиши кераклиги учун бу дунёга келганлиги ҳақида фарзандлар ота-оналаридан, катталардан, мактабдан, ўрта ва олий билим масканларидан, қолаверса, жамиятимиздаги жонкуяр фаол инсонлардан билиб оладилар.\nАҳолини ва тиббий ходимларни тиббий билими ва маданиятини ошириш, яъни соғлом турмуш тарзи ва кўникмаларига риоя қилишга ўргатиш лозим бўлади. Соғлом турмуш тарзининг омилларидан бири бу зарарли одатлардан сақланишдир. Зарарли одатларга гиёҳвандлик, ичкиликбозлик, кашандалик, (тамаки чекиш), токсикомания - ҳар хил заҳарли моддаларни ҳидлаш ва ҳ.к. киради. Ҳар бир инсоннинг соғлиги ўз қўлидадир. Гиёҳвандликдан сақланишнинг асосий қоидаларидан бири ҳеч қачон гиёҳванд моддаларни бирон маротаба ҳам татиб кўрмасликдир, ҳатто ҳидламаслик керак. Чунки, бир марта татиб кўрганлар уни албатта яна татиб кўриш учун ҳаракат қилади ва унга эришади ҳам. Қарабсизки, энди у гиёҳвандга айланади. Энди у бу дарддан қутула олмайди. Гиёҳвандликка дучор бўлганлар бўлса, уларни даволаш ва тўғри маслаҳат бериш учун давлатимиз шароит яратиб қўйган. У ерда бепул, ҳеч кимга ошкора қилмасдан тиббий ёрдам кўрсатилади.\nтуман тиббиёт бирлашмасига қарашли КПМП\nвилоят наркология диспансери шифокорлари.


“Кеп қолинг, кеп қолинг сигарета-конфетлар бор” | ukkosha.shosh.uz\nБош саҳифа » Мақолалар » “Кеп қолинг, кеп қолинг сигарета-конфетлар бор”\n– Буважон, менга пул беринг. Атиги уч минг сўм, – деди саккиз ёшли невара ялинчоқлик билан.\n– Хўш, уни нимага сарфлайсан? Билсам бўладими? – сўради бобо синчковлик билан.\n– Сигарет-конфет оламан.\n– Қанақа конфет? Нима деяпсан ўзи? Сигарет-конфет деганинг нимаси?\n– Сигаретдақа сигарет-да!\nБобо билан невара етаклашиб дўконга кетишди.\nСиз ҳам бу суҳбатни ўқиб, ҳайратлангандирсиз, албатта. Наҳотки, болаларимиз ақлини таниб-танимай, бобосидан сигаретга пул сўрашса? Шунча ширинлик туриб, нега бола айнан сигарет-конфетга ружу қўймоқда? Наҳотки, унинг кўриниши болани шунчалик ром этган бўлса? Уни кимлар ишлаб чиқаряпти? Нима мақсадда?\nАлбатта, бундай саволларнинг пайдо бўлиши табиий.\nКелинг, уларга жавоб топиш учун бобо ва набирага эргашиб, кўчадаги дўконларни айланамиз.\nБуни қарангки, шаҳримиздаги айрим савдо марказлари, дўконлар ва қандолат маҳсулотлари сотиладиган улгуржи савдо расталарида бу сингари сигаретнусха конфетларни истаганча сотиб олишингиз мумкин. Нархи ҳам арзонгина. Аммо 200, 300, 500 сўмда нархланган “тамаки”лар қаерда харидоргирроқ бўлса, ўша ерда қимматроқ сотилаётган экан. Хайриятки, бу – биз ўйлагандек ўша зараркунанда эмас, тамаки кўринишидаги витаминли ширинлик экан. Витамин, холос!\nАммо бизни энди унинг ташқи кўриниши ташвишга солди. Нега дейсизми? Сигарет кўринишидаги бу узунчоқ, ичида майда бўлакчалардан иборат ширинлик – “555 – Ян Танг” ва “555 – Ажом” номли витаминлар болаларнинг севимли ширинлигига айланиб улгурибди. Жумладан, мактаб ўқувчиларини кузатганимизда, қўлида витаминни худди тамаки тутатаётган кишидек ушлаб юришибди. Ахир уларнинг ёши каттароқ акалари, амакилари, оталари ҳам сигаретни шунақа тутатишади-да! Лаблари орасига қистириб, ўрнак бўлишган-да!\nМутахассисларнинг фикрича, инсон умри давомида эгаллайдиган билимнинг кўп қисмини етти ёшгача олар экан. Бугун ўйинчоқ сигаретани лабига қистириб, ўйин билаётган болакай, эртага тамаки чекишни табиий қабул қилиши аниқ-ку! Чунки унинг миясида буни қандай ушлаш ҳақидаги ахборот аллақачон шаклланиб улгурган бўлади.\nМаҳсулотини шу йўл билан оммалаштирмоқчи бўлган “билимдон” тадбиркор, наҳотки, масаланинг бу томонини ўйлаб кўрмаган. Аслида, бу “учар тадбиркор” ким? Саволга аниқлик киритиш учун аввал маҳсулотнинг ёрлиғини қидирдик. Афсуски, бирор жойида на фабрика манзили ва на унинг таркиби ёзилган. Сўнг истеъмолчи сифатида маҳсулотни келтириб берадиган одамларни суриштирдик. Билганимиз, бозордаги улгуржи савдо дўкон сотувчисининг жавоби бўлди: “Тахминан, Олмазор тумани томонларда ишлаб чиқаришади…”\nБугун нима истеъмол қилаётганимиз, уларнинг соғлигимизга фойда-зиёни қандай, деган саволлар ҳар бир харидор ва ишлаб чиқарувчи учун бирдай муҳим, албатта. Фарзандлар саломатлиги эса энг бирламчи масалалардан бири. Шу боис уларнинг тўғри овқатланиш ратсионини билиш, тўғри ташкил этиш масъулият талаб қилади кишидан. Зеро, болалар озиқ-овқатидаги меъёрдан ортиқ газли ичимликлар, фаст-фуд ва қандолат маҳсулотлари таркибидаги шакар мия фаолиятини секинлаштиради. Мия фаолиятидаги аминокислоталарни парчалайди. Биз тилга олган “витаминлар”нинг эса таркиби ҳам номаълум. Балки, улар фарзандларимиз ҳаёти ва соғлиги учун зарарлидир. Қолаверса, маҳсулотнинг анча арзонлиги ҳам шубҳа туғдиради кишида.\nМамлакатимизда ҳар хил кўринишдаги санитария-гигиена талабларига мос келадиган ширинликлар ишлаб чиқарилмоқда. Нархи бироз қиммат бўлса-да, сифати кафолатланган маҳсулотни харид қилиш харидор учун ҳам, тадбиркор учун ҳам фойдадан ҳоли бўлмайди. Аммо бу маҳсулотлар ҳам сифати, ҳам қолдирадиган нохуш таассуроти билан биз ўйлагандан кўра хавфлироқ, назаримизда…\nБугун бутун инсоният кашандаликка қарши курашаётган бир пайтда айрим кишиларнинг ўйламай (балки ўйлаб!) қилаётган ишларига ким чора кўради? Наҳот, бу “егасиз” маҳсулот бозор расталарида бемалол тураверса-ю, ҳеч кимни безовта қилмаса? “Ҳой, бу кимники, қаердан келди?” дейдиган кимса топилмаса?! Бозорларимиз бедарвоза эмасдиров, фақат уларнинг эътиборини масаланинг моҳиятига чуқурроқ кириб боришларига қаратмоқчи эдик, холос.\n– Кеп қолинг, кеп қолинг сигарета-конфетлар бор.\nАввалги: «Хотинларингизни масжиддан ман қилманглар. Уйлари улар учун яхшироқдир»\nКейинги: Йўқолган зирҳ


«Жиян, энди мен сенга ҳеч қачон “ундай қилма, бундай қилма” демайман. Сени Аллоҳдан бошқа ҳеч ким, ҳеч нарса ислоҳ қилолмаслигини тушундим. Не бўқ есанг еявер, хоҳла ўғирлик қил, хоҳла дори чек, хоҳла кўчада ўғирлик қилиб топган пулингга ароқ олиб ичиб, совуқда ухлаб қолиб ўлиб кет…».\n“Элтуз” нашри “Қўрқувнинг нариёғида” иккинчи китобининг 10-қисми аудиоверсиясини тақдим этади.\nКитобнинг бу қисмидан «диний экстремистик оқим»га мансубликда айбланган ғузорлик Қудратов ҳикояси ўрин олган.\nКоллаж: «Қўрқувнинг нариёғида» китоби муаллифи Муҳаммад Бекжон қамоқдалигида унинг озодлиги учун курашган «Ҳьюман райтс уотч» (Human Rights Watch) халқаро ташкилотининг Марказий Осиёдаги вакили Стив Свердлов ёзган битик.\ndata-title="«Қўрқувнинг нариёғида». 10-қисм. Ғузорлик Ҳамид ҳикояси" data-description="<!-- wp:paragraph --> <p>"Жиян, энди мен сенга ҳеч қачон “ундай қилма, бундай қилма” демайман. Сени Аллоҳдан бошқа ҳеч ким, ҳеч ..." data-image="https://eltuz.com/wp-content/uploads/2019/05/r6247347.jpg" data-url="https://eltuz.com/sas/210751/" data-services="facebook,odnoklassniki,twitter,telegram" data-counter="ig">